open-index/open-wikipedia-markdown huggingface dataset:
തിരുവേഗപ്പുറ

കേരളത്തിൽ പാലക്കാട് ജില്ലയിലെ പട്ടാമ്പി താലൂക്കിൽ തൂതപ്പുഴയുടെ തീരത്തു സ്ഥിതി ചെയ്യുന്ന ഒരു  ഗ്രാമമാണ്‌ **തിരുവേഗപ്പുറ**. പാലക്കാട്- മലപ്പുറം ജില്ലകളുടെ അതിർത്തിയിലാണ്‌ ഈ ഗ്രാമം സ്ഥിതി ചെയ്യുന്നത്. ഇത് പഴയ മലബാർ ജില്ലയുടെ വള്ളുവനാട് താലൂക്കിൽ പെടുന്നു.  കേരളത്തിലെ മഹാക്ഷേത്രങ്ങളുടെ ഗണത്തിൽപ്പെടുന്ന  തിരുവേഗപ്പുറ ശ്രീമഹാക്ഷേത്രം ഇവിടത്തെ പ്രധാന ആകർഷണമാണ്. നാട്യാചാര്യവിദൂഷകരത്നം പത്മശ്രീ മാണി മാധവചാക്യാർ വർഷങ്ങളോളം ഇവിടത്തെ കൂത്തമ്പലത്തിൽ കൂത്തു നടത്തിയിരുന്നു. 
[thumb|250px|left|[തിരുവേഗപ്പുറ ശ്രീമഹാക്ഷേത്രം]]

## പ്രശസ്തരായ വ്യക്തികൾ
സാമൂതിരി രാജാക്കന്മാരിൽ പ്രഗൽഭനും കൃഷ്ണഗീതി കർത്താവുമായ മാനവേദൻരാജയുടെ ഗുരു തിരുവേഗപ്പുറ ആനായത്ത് കൃഷ്ണപ്പിഷാരോടിയായിരുന്നു. കൃഷ്ണനാട്ടം എന്ന കലാരൂപം ചിട്ടപ്പെടുത്തിയത് മാനവേദൻ രാജാവാണ്. മാനവേദൻ തന്റെ കൃതിയായ പൂർവ്വഭാരത ചമ്പുവിൽ ഗുരുവായ കൃഷ്ണപ്പിഷാരോടിയെ സ്തുതിക്കുന്നുണ്ട്. മഹാകവി  ഉള്ളുർ അദ്ദേഹത്തിന്റെ കേരള സാഹിത്യചരിത്രത്തിൽ ‍(അദ്ധ്യായം 33) ഇക്കാര്യം പരാമർശിക്കുന്നുണ്ട്. പൂർവ്വഭാരത ചമ്പുവിന്റെ വ്യാഖ്യാനമായ കൃഷ്ണീയം, കൃഷ്ണപ്പിഷാരോടിയാൽ എഴുതപ്പെട്ടതാണ്.

മാനവിക്രമൻ സാമൂതിരിയുടെ സദസ്യരായിരുന്ന പതിനെട്ടരക്കവികളിൽ അഞ്ചുപേർ (ജാതവേദസ്സ്, നാരായണൻ, അഷ്ടമൂർത്തി. രാമൻ, ഉദയൻ എന്നിവർ) തിരുവേഗപ്പുറക്കാരായിരുന്നു. തിരുവേഗപ്പുറ നമ്പൂതിരിമാർ എന്ന പേരിലാണ് ഇവർ അറിയപ്പെട്ടിരുന്നത്.

പ്രശസ്ത ജാലവിദ്യക്കാരനായിരുന്ന  പ്രൊഫസർ വാഴക്കുന്നം, ശാകുന്തളം, കർണഭാരം, വിക്രമോർവശീയം എന്നീ സംസ്കൃത കൃതികൾ മലയാളത്തിലേയ്ക് തർജമ ചെയ്ത ചെറുളിയിൽ കുഞ്ഞുണ്ണി നമ്പീശൻ (ഇദ്ദേഹം പ്രശസ്ത മലയാളം കവയിത്രി ബാലാമണിയമ്മയുടെ ഗുരുവായിരുന്നു)‍, പ്രശസ്ത ചെണ്ടവാദ്യ വിദ്വാൻ തിരുവേഗപ്പുറ രാമപ്പൊതുവാൾ,  നോബൽ സമ്മാന ജേതാവായ സർ സി.വി.രാമന്റെ ശിഷ്യനും പ്രശസ്ത ശാസ്ത്രജ്ഞനുമായ ടി.എം.കെ.നെടുങ്ങാടി, കോഴിക്കോടൻ എന്ന തൂലികാനാമത്തിൽ അറിയപ്പെടുന്ന പ്രശസ്ത ചലച്ചിത്രനിരൂപകൻ കെ. അപ്പുക്കുട്ടൻ നായർ എന്നിവർ തിരുവേഗപ്പുറക്കാരായിരുന്നു.

പറയിപെറ്റ പന്തിരുകുലത്തിലെ പ്രധാനിയായ  നാറാണത്ത് ഭ്രാന്തന്റെ വിഹാരകേന്ദ്രമായിരുന്ന രായിരനെല്ലുർ മലയും ദേവീക്ഷേത്രവും സമീപ ഗ്രാമത്തിലാണ്. മലമുകളിലേക്ക്‌ വലിയ കല്ല് ഉരുട്ടിക്കയറ്റി തിരിച്ചു തഴേയ്ക്ക് തള്ളിയിടുന്നതും ഉറക്കെച്ചിരിക്കുന്നതും അദ്ദേഹത്തിന്റെ രീതിയായിരുന്നു. തന്റെ തത്ത്വശാസ്ത്രങ്ങൾ അദ്ദേഹം വ്യത്യസ്തമായരീതിയിൽ സമൂഹത്തെ ധരിപ്പിയ്ക്കുമായിരുന്നു. കൂടാതെ നാറാണത്തുഭ്രാന്തനെ കെട്ടിയിട്ടിരുന്നു എന്നുകരുതപ്പെടുന്ന ഭ്രാന്താചലം ക്ഷേത്രം എന്ന ഒരു ക്ഷേത്രവും ഈ ഗ്രാമത്തിലുണ്ട്. പാറമുകളിലുള്ള ഈ ക്ഷേത്രത്തിലെ ആൽമരത്തിൽ ഇരുമ്പു ചങ്ങല ഇന്നും കാണാം.

## ചിത്രശാല


image:Thutha_tvp01.jpg| തൂതപ്പുഴ-ഒരു വേനൽക്കാലദൃശ്യം
image:Thutha_tvp02.jpg| 
image:Thutha_tvp03.jpg|തൂതപ്പുഴപ്പാലം - തിരുവേഗപ്പുറ
image:Thutha_tvp04.jpg


വർഗ്ഗം:പാലക്കാട് ജില്ലയിലെ ഗ്രാമങ്ങൾ
പതിനെട്ടുപുരാണങ്ങൾ

പുരാണമെന്നാൽ പഴയ കഥകൾ എന്നർത്ഥം. വൈദികതത്വങ്ങളുടെ  പ്രചരണത്തിനായി രചിക്കപ്പെട്ടതാണു് പുരാണങ്ങൾ എന്നു പൊതുവേ കരുതപ്പെടുന്നു. പുരാണങ്ങൾ പഞ്ചലക്ഷണ യുക്തമാണ്.

വേദവ്യാസനാണ് പുരാണങ്ങളുടെ രചയിതാവ് എന്ന് വിശ്വസിക്കപ്പെടുന്നു.
ഏറ്റവും പ്രചാരത്തിലുള്ള ഭാഗവതപുരാണമാണ്, പതിനെട്ടുപുരാണങ്ങളിൽ ശ്രേഷ്ഠമായതെന്ന് വിശ്വസിക്കപ്പെടുന്നു.  18000 ശ്ലോകങ്ങളാണ് ഭാഗവതപുരാണത്തിലുള്ളത്. 

ഹൈന്ദവ വിശ്വാസ പ്രകാരമുള്ള **പതിനെട്ടുപുരാണങ്ങൾ ** താഴെ പറയുന്നവയാണ്.
# ബ്രഹ്മപുരാണം
#പദ്മപുരാണം
#വിഷ്ണു പുരാണം
#ശിവപുരാണം
#ഭാഗവതം
#നാരദേയപുരാണം
#മാർക്കണ്ഡേയപുരാണം
#അഗ്നിപുരാണം
#ഭവിഷ്യപുരാണം
#ബ്രഹ്മ വൈവർത്ത പുരാണം
# ലിംഗപുരാണം
# വരാഹപുരാണം
# സ്കന്ദപുരാണം
# വാമനപുരാണം
# കൂർമ്മപുരാണം
#മത്സ്യപുരാണം
# ഗരുഡപുരാണം
# ബ്രഹ്മാണ്ഡപുരാണം

വിഭാഗം:ഹൈന്ദവം

## അവലംബം
തീക്കുരുവി

നാട്ടുബുൾബുളിനോളം വലിപ്പമുള്ള കാട്ടുപക്ഷിയാണു **തീക്കുരുവി** (Orange minivet).  കാംപിഫാഗിഡേ (Campephagidae) പക്ഷികുടുംബത്തിൽപ്പെടുന്നു. ശാസ്ത്രനാമം പെരിക്രോകോറ്റസ് ഫ്ളമ്മിയസ്' (Pericrocotus flammeus). ശ്രീലങ്ക, മലേഷ്യ, മ്യാൻമർ, ഇന്തോ-ചൈന തുടങ്ങിയ പ്രദേശങ്ങളിൽ തീക്കുരുവികളെ കാണാം. ഹിമാലയ പ്രദേശങ്ങളിലും അസം, പഴനി, നീലഗിരി, തെക്കൻ ആർക്കോട്ട് എന്നിവിടങ്ങളിലും ഇത്തരം പക്ഷികളുണ്ട്. നിത്യഹരിതവനങ്ങളിലും ഇലകൊഴിയും കാടുകളിലും 1200 മീറ്റർ വരെ ഉയരമുള്ള കുന്നിൻ പ്രദേശങ്ങളിലും ചെറുകൂട്ടങ്ങളായി ഇവയെ കാണാം.

ആൺ പക്ഷികളുടെ തല, കഴുത്ത്, മുഖം, താടി എന്നീ ഭാഗങ്ങളെല്ലാം നല്ല കറുപ്പുനിറമായിരിക്കും. ചിറകിന്റെ പകുതിയിലധികം ഭാഗവും വാലിന്റെ മധ്യഭാഗത്തുള്ള തൂവലുകളും പക്ഷിയുടെ പുറം ഭാഗവും കറുപ്പുനിറം തന്നെയാണ്; ബാക്കി ഭാഗങ്ങൾക്കെല്ലാം കടും ചുവപ്പും. എന്നാൽ പെൺപക്ഷിയുടെ ശരീരത്തിൽ ചുവപ്പുനിറമേയില്ല. പ്രായപൂർത്തിയെത്താത്ത കുഞ്ഞുങ്ങൾ പെൺപക്ഷിയെപ്പോലിരിക്കും. പെൺപക്ഷിയുടെ നെറ്റിത്തടം മുതൽ പുറത്തിന്റെ മധ്യഭാഗം വരെ പച്ചകലർന്ന ചാരനിറവും ചിറകുകളും വാലും മങ്ങിയ കറുപ്പുനിറവും താടിയും കഴുത്തും മുഖവും ബാക്കി ഭാഗങ്ങളും നല്ല മഞ്ഞനിറവും ആയിരിക്കും.

ഉയരം കൂടിയ വൃക്ഷങ്ങളിൽ നിന്ന് മറ്റു വൃക്ഷങ്ങളിലേക്കും ശാഖകളിലേക്കും പറന്ന് പ്രാണികളേയും ചെറു പാറ്റകളേയും ഇവ പിടിച്ചു ഭക്ഷിക്കുന്നു. പ്രാണികളാണ് ഇവയുടെ മുഖ്യ ആഹാരം.

തീക്കുരുവികളുടെ പ്രജനനകാലം ജനുവരി മുതൽ ജുലൈ വരെയാണ്. ഇവ കൂടുകെട്ടി മുട്ടയിട്ട് കുഞ്ഞു വിരിയിക്കുന്നു. കൂട് വളരെ ചെറുതും കപ്പിന്റെ ആകൃതിയിലുള്ളതുമാണ്. നല്ല ശോഭയുള്ള 2-4 മുട്ടകളിടും. മുട്ടകൾക്ക് ഇളം പച്ചനിറമാണ്; 23 ത 17 മി.മീ. വലിപ്പമുണ്ടാകും. മുട്ട വിരിഞ്ഞിറങ്ങുന്ന കുഞ്ഞുങ്ങൾക്ക് വെണ്ണയുടെ നിറമായിരിക്കും. കൂടുവിട്ട് പറക്കാനാകുമ്പോഴേക്കും കുഞ്ഞുങ്ങൾക്ക് ചുവപ്പോ മഞ്ഞയോ നിറം ആകുന്നു.
## ചിത്രശാല

File:Scarlet Minivet03.jpg|ആൺ പക്ഷി, തട്ടേക്കാട്
[File:Scarlet Minivet02.jpg|പറക്കൽ, തട്ടേക്കാട്
File:Scarlet Minivet female 066a.JPG|പെൺപക്ഷി,, തട്ടേക്കാട്
File:Orange Minivet - Thattekad Bird Sanctuary, Kerala, India.jpg|പുറകുവശം,, തട്ടേക്കാട്

## അവലംബം


## പുറംകണ്ണികൾ

വിഭാഗം:കുരുവികൾ
എൻ.എസ്.എസ്. (വിവക്ഷകൾ)

**എൻ എസ് എസ്** എന്നാൽ ഉദ്ദേശിക്കുന്നത് താഴെപ്പറയുന്ന സംഘടനകളിൽ ഒന്നിനേയാണ് :

* നായർ സർവീസ്‌ സൊസൈറ്റി
* നാഷണൽ സർവീസ് സ്കീം
രാംബരൺ യാദവ്

നേപ്പാളിന്റെ ആദ്യ പ്രസിഡന്റായി തിരഞ്ഞെടുക്കപ്പെട്ട നേതാവാണ് **രാംബരൺ യാദവ്** (ജനനം: ഫെബ്രുവരി 4, 1947 - ).  രാജ്യത്തെ പ്രമുഖ രാഷ്ട്രീയകക്ഷിയായ നേപ്പാളി കോൺഗ്രസ്സിന്റെ ജനറൽ സെക്രട്ടറിയാണ് ഇദ്ദേഹം.

2008 ജൂലൈ 21-ന് നേപ്പാൾ ഭരണഘടനാസമിതിയിലെ വോട്ടെടുപ്പിൽ 594 അംഗങ്ങളിൽ 308 വോട്ടുനേടിയാണ്‌ രാംബരൺ വിജയിച്ചത്‌  . ഏപ്രിലിൽ നടന്ന ഭരണഘടനാസമിതി തിരഞ്ഞെടുപ്പിൽ ചരിത്രവിജയം നേടിയ മാവോവാദികളുടെ പിന്തുണയുള്ള രാംരാജ പ്രസാദ് സിങ്ങിനെ പരാജയപ്പെടുത്തിയാണ്‌ രാംബരൺ ചരിത്രനിയോഗത്തിന് തിരഞ്ഞെടുക്കപ്പെട്ടത്.

താനി-രാംരതി യാദവ് ദമ്പതികളുടെ മകനായി പിറന്ന രാംബരണിന്റെ വിദ്യാഭ്യാസം ഏറെയും ഇന്ത്യയിലായിരുന്നു. കൊൽക്കത്തയിൽവെച്ച് മെഡിക്കൽ പഠനം പൂർത്തിയാക്കിയ ശേഷമാണ് ഇദ്ദേഹം രാഷ്ട്രീയത്തിലിറങ്ങുന്നത്. 1991ൽ അധികാരത്തിലെത്തിയ നേപ്പാളി കോൺഗ്രസ് സർക്കാരിൽ ആരോഗ്യ സഹമന്ത്രിയായിരുന്നു. 1999ൽ നേപ്പാളി കോൺഗ്രസ് ടിക്കറ്റിൽ പ്രതിനിധിസഭയിലേക്ക് തിരഞ്ഞെടുക്കപ്പെട്ടു . അതിനുശേഷം ആരോഗ്യമന്ത്രിയാകുകയും ചെയ്തു.

## അവലംബം


വർഗ്ഗം:1948-ൽ ജനിച്ചവർ

വർഗ്ഗം:ഫെബ്രുവരി 4-ന് ജനിച്ചവർ

വർഗ്ഗം:നേപ്പാൾ പ്രസിഡന്റുമാർ
ജര

ശരീരത്തിൽ ത്വക്കിലുള്ള സ്വേദഗ്രന്ഥികളുടെയും സെബേഷ്യസ് ഗ്രന്ഥികളുടെയും സ്രവം കാരണം ത്വക്ക് എപ്പോഴും എണ്ണമയമുള്ളതായിരിക്കും. ത്വക്ക് എണ്ണമയമില്ലാതെവരുന്ന അവസ്ഥയാണ്‌ **ജര**. മത്സ്യത്തിന്റെ ചെതുമ്പലുകൾ പോലെയുള്ള ത്വക്കാണ്‌ ഇതിന്റെ പ്രത്യേകത. കൈകളിലേയും കാലുകളിലെയും ത്വക്കിനെയാണ്‌ ഇതു കൂടുതൽ ബാധിക്കുക. ത്വക്കിലെ ഗ്രന്ഥികളുടെ എണ്ണയുടെ കുറവാണിതിനു കാരണം. ചിലർക്ക് ഇത് ജന്മനാ കാണും. ഇതിന് ചികിത്സാവിധിയില്ല, എണ്ണ പുരട്ടി ത്വക്കിന്‌ മയം വരുത്താവുന്നതാണ്‌.

വർഗ്ഗം:ത്വക്ക് രോഗങ്ങൾ
മേൽമണ്ണ്

മണ്ണിന്റെ ഏറ്റവും മുകളിലത്തെ പാളി. ജൈവവസ്തുക്കൾ, സസ്യപോഷണങ്ങൾ എന്നിവ ഈ പാളിയിൽ അടങ്ങിയിരിക്കുന്നതിനാൽ ജീവൻ നിലനിൽക്കുന്നതും ഈ മേൽമണ്ണിൽ തന്നെയാണ്‌. മണ്ണിന്റെ ഏറ്റവും ഫലഭൂയിഷ്ടമായ ഈ ഭാഗമാണ്‌ മണ്ണൊലിപ്പിനാൽ നഷ്ടമാകുന്നത്. മണ്ണൊലിപ്പ് തടയുക വഴി മാത്രമേ മേൽമണ്ണിനെ സം‌രക്ഷിക്കാൻ കഴിയൂ.

വിഭാഗം:മണ്ണ്
ദാദാസാഹിബ്‌ ഫാൽക്കെ പുരസ്കാരം

ലഘുചിത്രം|ഇന്ത്യൻ രാഷ്‌ട്രപതി, ശ്രീമതി. ദ്രൗപദി മുർമു ദാദാസാഹിബ്‌ ഫാൽക്കെ പുരസ്കാരം നടൻ  ശ്രി. മോഹൻലാലിന് സമ്മാനിക്കുന്നു. 71-ാം ദേശീയ പുരസ്കാര മേള, ന്യൂഡൽഹി,
സെപ്റ്റംബർ 23, 2025

ഇന്ത്യൻ ചലച്ചിത്രരംഗത്ത് നൽകിയ ആജീവനാന്ത സംഭാവനകളെ മാനിച്ച് ഭാരത സർക്കാർ സമ്മാനിക്കുന്ന പുരസ്കാരമാണ് **ദാദാസാഹിബ്‌ ഫാൽക്കെ പുരസ്കാരം**. ഇന്ത്യൻ ചലച്ചിത്രത്തിന്റെ പിതാവായി 
വിശേഷിപ്പിക്കപ്പെടുന്ന ദാദാസാഹിബ് ഫാൽക്കെയുടെ 100-ആം ജന്മവാർഷികമായ 1969 മുതൽക്കാണ് ഈ പുരസ്കാരം നല്കിത്തുടങ്ങിയത്.

## ദാദാസാഹിബ്‌ ഫാൽക്കെ

ലഘുചിത്രം|ദാദാസാഹിബ്‌ ഫാൽക്കെ

ചലച്ചിത്രനിർമ്മാതാവ്, സം‌വിധായകൻ, തിരക്കഥാകൃത്ത് തുടങ്ങിയ മേഖലകളിൽ പ്രശസ്തനായ  **ദാദസാഹിബ് ഫാൽക്കെ** എന്ന **ധുന്ദിരാജ് ഗോവിന്ദ് ഫാൽക്കെ**(മറാത്തി: दादासाहेब फाळके) ഭാരതീയ ചലച്ചിത്രത്തിന്റെ പിതാവായി ഗണിക്കപ്പെടുന്ന ചലച്ചിത്രപ്രതിഭയാണ്‌ (30 ഏപ്രിൽ 1870 - 16 ഫെബ്രുവരി 1944). 1913 ൽ ഇറങ്ങിയ "രാജാ ഹരിശ്ചന്ദ്ര" എന്ന  ചിത്രമാണ്‌ അദ്ദേഹത്തിന്റെ കന്നിസം‌രംഭം. ഭാരതത്തിലെ ആദ്യ മുഴുനീള ഫീച്ചർ ചലച്ചിത്രമായി ഇതിനെ കണക്കാക്കുന്നു. 95 ചിത്രങ്ങളും 26 ചെറുചിത്രങ്ങളും പത്തൊമ്പതുവർഷക്കാലയളവിലെ  ചലച്ചിത്രജീവതത്തിൽ ഫാൽക്കെ സംഭാവനചെയ്തു. അദ്ദേഹത്തിന്റെ പ്രശസ്ത ചിത്രങ്ങളാണ്‌ മോഹിനി ഭസ്മാസുർ (1913),സത്യവാൻ സാവിത്രി (1914),ലങ്ക ദഹൻ (1917), ശ്രീകൃഷ്ണ ജനം(1918), കാളിയ മർദ്ദൻ (1919) എന്നിവ.

1969 ൽ ഭാരതസർക്കാർ ദാദാസാഹിബ് ഫാൽക്കെയെ ആദരിച്ചുകൊണ്ട് തുടങ്ങിയ പുരസ്കാരമാണ്‌ ദാദാസാഹിബ്‌ ഫാൽക്കെ പുരസ്കാരം. ഈ പുരസ്കാരം ഇന്ന് ഇന്ത്യയിലെ ഏറ്റവും വലിയ ചലച്ചിത്രപുരസ്കാരമാണ്. ഭാരതീയ ചലച്ചിത്രത്തിന്‌ നൽകപ്പെടുന്ന ആജീവനാന്ത സംഭാവനയ്ക്കാണ്‌ ഈ അവാർഡ് നൽകുന്നത്.

## വിജയികളുടെ പട്ടിക

## അവലംബങ്ങൾ


വർഗ്ഗം:ഇന്ത്യൻ ചലച്ചിത്രപുരസ്കാരങ്ങൾ
സ്കാർലെറ്റ് മിനിവെറ്റ്

നാട്ടുബുൾബുളിനോളം വലിപ്പമുള്ള കാട്ടുപക്ഷിയാണു **സ്കാർലെറ്റ് മിനിവെറ്റ്** (ഇംഗ്ലീഷ്: *Scarlet Minivet*). തീക്കുരുവിയോട് വളരെ സാദൃശ്യമുണ്ട്. തീകുരുവിയുടെ ആൺ പക്ഷിക്ക് ഓറഞ്ഞ് നിറമാണെങ്കിൽ സ്കാർലെറ്റ് മിനിവെറ്റ്ന്റെ ആൺ പക്ഷിക്ക്. രണ്ടിനവും ഒരുമിച്ച് ഒരു പ്രദേശത്ത് ഇതുവരെ നിരീക്ഷിച്ചിട്ടില്ല. പശ്ചിമഘട്ടപ്രദേശങ്ങളിലെ കാടുകളിലാണ് ഇവ കാണുന്നതെങ്കിൽ അവ Scarlet Orange (തീക്കുരുവി) ആയിരിക്കും.

## ശരീരപ്രകൃതി
ആൺ പക്ഷികളുടെ തല, കഴുത്ത്, മുഖം, താടി എന്നീ ഭാഗങ്ങളെല്ലാം നല്ല കറുപ്പുനിറമായിരിക്കും. ചിറകിന്റെ പകുതിയിലധികം ഭാഗവും വാലിന്റെ മധ്യഭാഗത്തുള്ള തൂവലുകളും പക്ഷിയുടെ പുറം ഭാഗവും കറുപ്പുനിറം തന്നെയാണ്; ബാക്കി ഭാഗങ്ങൾക്കെല്ലാം കടും ചുവപ്പും. എന്നാൽ പെൺപക്ഷിയുടെ ശരീരത്തിൽ ചുവപ്പുനിറമേയില്ല. പ്രായപൂർത്തിയെത്താത്ത കുഞ്ഞുങ്ങൾ പെൺപക്ഷിയെപ്പോലിരിക്കും. പെൺപക്ഷിയുടെ നെറ്റിത്തടം മുതൽ പുറത്തിന്റെ മധ്യഭാഗം വരെ പച്ചകലർന്ന ചാരനിറവും ചിറകുകളും വാലും മങ്ങിയ കറുപ്പുനിറവും താടിയും കഴുത്തും മുഖവും ബാക്കി ഭാഗങ്ങളും നല്ല മഞ്ഞനിറവും ആയിരിക്കും.

## ചിത്രശാല
Image:Scarlet Minivet (Pericrocotus flammeus)- Male at Jayanti, Duars, West Bengal W Picture 398.jpg|ആൺ തീക്കുരുവി - പശ്ചിമ ബംഗാളിലെ ജൽപൈഗുരി ജില്ലയിലെ ബുസാ പുലി സങ്കേതത്തിലെ ജയന്തിയിൽ നിന്നെടുത്തത്.
Image:Scarlet Minivet (Pericrocotus flammeus)- Female at Jayanti, Duars, West Bengal W Picture 408.jpg|പെൺ തീക്കുരുവി - പശ്ചിമ ബംഗാളിലെ ജൽപൈഗുരി ജില്ലയിലെ ബുസാ പുലി സങ്കേതത്തിലെ ജയന്തിയിൽ നിന്നെടുത്തത്.
Image:Scarlet Minivet (Pericrocotus flammeus)- Female at Jayanti, Duars, West Bengal W Picture 389.jpg|പെൺ തീക്കുരുവി - പശ്ചിമ ബംഗാളിലെ ജൽപൈഗുരി ജില്ലയിലെ ബുസാ പുലി സങ്കേതത്തിലെ ജയന്തിയിൽ നിന്നെടുത്തത്.
Image:Scarlet Minivet (Pericrocotus flammeus) at Jayanti, Duars, West Bengal W Picture 420.jpg|ആൺ തീക്കുരുവി - പശ്ചിമ ബംഗാളിലെ ജൽപൈഗുരി ജില്ലയിലെ ബുസാ പുലി സങ്കേതത്തിലെ ജയന്തിയിൽ നിന്നെടുത്തത്.
Image:Scarlet Minivet (Pericrocotus flammeus) at Jayanti, Duars, West Bengal W IMG 5693.jpg‎|പെൺ തീക്കുരുവി - പശ്ചിമ ബംഗാളിലെ ജൽപൈഗുരി ജില്ലയിലെ ബുസാ പുലി സങ്കേതത്തിലെ ജയന്തിയിൽ നിന്നെടുത്തത്.


## അവലംബം


വിഭാഗം:കുരുവികൾ
വിശ്വാസവോട്ട്

ജനാധിപത്യക്രമം പാലിക്കുന്ന പാർലമെന്റിലോ മറ്റേതെങ്കിലും പ്രതിനിധിസഭകളിലോ സർക്കാർ അവതരിപ്പിക്കുന്ന വിശ്വാസപ്രമേയത്തിന്മേൽ നടക്കുന്ന വോട്ടെടുപ്പാണ് **വിശ്വാസവോട്ട്**. ഈ വോട്ടിന്റെ അടിസ്ഥാനത്തിൽ വിശ്വാസപ്രമേയം സ്വീകരിക്കുകയോ തള്ളുകയോ ചെയ്യാം. വിശ്വാസപ്രമേയത്തിൽ വിജയിക്കുന്ന സർക്കാരിനു അധികാരത്തിൽ തുടരാം. പരാജയപ്പെടുന്ന പക്ഷം സർക്കാരിന് മുന്നിൽ രണ്ടുവഴികളാണുള്ളത്.
#രാജിവെക്കുക.
#പാർലമെന്റ് പിരിച്ചുവിട്ട് പൊതുതിരഞ്ഞെടുപ്പ് പ്രഖ്യാപിക്കുക.

പ്രതിപക്ഷത്തുള്ള ഏതെങ്കിലും രാഷ്ട്രീയകക്ഷിയാണ്‌ വിശ്വാസവോട്ടിനു കാരണമായ അവിശ്വാസപ്രമേയം കൊണ്ടുവരുന്നത്. ഇതിനുമേലുള്ള ചർച്ചകൾക്കു ശേഷമാണ്‌ വിശ്വാസവോട്ടെടുപ്പ് നടക്കുന്നത്. ഭരണത്തിലിരിക്കുന്ന സർക്കാരിന്‌ അധികാരത്തിൽ തുടരാനാവശ്യമായത്ര അംഗങ്ങൾ ഇല്ലെന്നു തെളിയിക്കാനുള്ള ശ്രമമാണ്‌ അവിശ്വാസപ്രമേയത്തിലൂടെ നടക്കുന്നത്.

വിഭാഗം:രാഷ്ട്രീയം
വിഭാഗം:ഇന്ത്യ
വേലിയേറ്റം

ചന്ദ്രന്റേയും സൂര്യന്റേയും ഗുരുത്വാകർഷണഫലമായി ഉണ്ടാകുന്ന പ്രതിഭാസമാണ് **വേലിയേറ്റം**. ദിവസേന രണ്ട് തവണ വേലിയേറ്റഫലമായി സമുദ്രജലം ഉയരുന്നു. ഏറ്റവും ശക്തിയേറിയ വേലിയേറ്റങ്ങൾ അമാവാസി, പൗർണ്ണമി ദിവസങ്ങളിലാണ് അനുഭവപ്പെടുന്നത്.

രണ്ട് വേലിയേറ്റങ്ങളിൾക്കിടയിലെ ഇടവേള 12 മണിക്കൂറും 25 മിനുട്ടുമാണ്. അമാവാസി, പൗർണ്ണമി ദിവസങ്ങളിലുണ്ടാകുന്ന ശക്തിയേറിയ വേലിയേറ്റങ്ങളെ *സ്പ്രിങ് റ്റൈഡ്* എന്നാണ് പറയുന്നത്. ഏറ്റവും ശക്തികുറഞ്ഞവയെ *നീപ് റ്റൈഡ്* എന്നും പറയുന്നു. സമുദ്രത്തിന്റെ അടിത്തട്ടിലുള്ള സൂക്ഷ്മസസ്യങ്ങൾ പെരുകുന്നതുമൂലമുണ്ടാവുന്ന വേലിയേറ്റമാണ് *ചുവപ്പു വേലിയേറ്റം*. തത്ഫലമായി മത്സ്യങ്ങൾ ചത്തുപൊങ്ങാറുണ്ട്. *കടൽക്കറ* എന്നും ഇവയെ പറയുന്നു. സൂക്ഷ്മസസ്യങ്ങളായ ആൽഗകളുടെ നിറവ്യത്യാസമനുസരിച്ച് വെള്ള, മഞ്ഞ, ഹരിതവേലിയേറ്റങ്ങളുണ്ടാവുന്നു.

## കാരണങ്ങൾ
#ഭൂമിക്ക് ചുറ്റുമുള്ള ചന്ദ്രന്റെ പ്രദക്ഷിണം.
#ഭൂമിയോട് ആപേക്ഷികമായി
#സൂര്യന്റെയും ചന്ദ്രന്റെയും സ്ഥാനത്തിൽ അനുഭവപ്പെടുന്ന വ്യത്യാസങ്ങൾ.
#ഭൂതലത്തിൽ ജലത്തിന്റെ അസന്തുലിതമായ വിതരണം.
#സമുദ്രങ്ങളുടെ അവ്യസ്ഥാപിതമായ കിടപ്പ്.

* സാധാരണ ദിവസേന രണ്ട് വേലിയേറ്റങ്ങളാണുണ്ടാകുന്നത്. എന്നാൽ ദിവസം നാലുവേലിയേറ്റങ്ങളുണ്ടാവുന്ന സ്ഥലങ്ങളുണ്ട്. ഇതിനൊരുദാഹരണം ഇം‌ഗ്ലണ്ടിലെ സൗത്താം‌പ്റ്റൺ ആണ്.
* വേലിയേറ്റതിരമാലകളീൽ നിന്നും വൈദ്യുതി ഉല്പാദിപ്പിയ്ക്കുന്ന പ്രദേശങ്ങളാണ് ഫ്രാൻസിലെ *ലാ റാൻസെ*, ഭാരതത്തിലെ *കാംബേ ഉൾക്കടൽ*, *കച്ച്* എന്നിവ.
* ഭാരതത്തിലെ പ്രധാന വേലിയേറ്റ തുറമുഖമാണ് ഗുജറാത്തിലെ *കാണ്ട്‌ല*.
* ലോകത്തിൽ ഏറ്റവും കൂടുതൽ വേലിയേറ്റമനുഭവപ്പേടുന്നത് കാനഡയിലെ *ഫണ്ടി ഉൾക്കടലിലാണ്*.
## വാവുവേലി
കറുത്തവാവ്,വെളുത്തവാവ് ദിവസങ്ങളിൽ ചന്ദ്രൻ,ഭൂമി,സൂര്യൻ എന്നിവ ഒരേ നേർ രേഖയിൽ വരുന്നതുമൂലം ഭൂമിയിൽ ചന്ദ്രനും സൂര്യനും ശക്തമായി ആകർഷിക്കുന്നുഇതിന്റെ ഫലമായി ശക്തമായ വേലിയേറ്റങ്ങൾ ഈ ദിവസങ്ങളിലുണ്ടാകുന്നു.ഇത്തരം ശക്തമായ വേലികളെ വാവുവേലികൾ*(Spring Tides)* എന്നാണ് വിളിക്കുന്നത്‌.
## സപ്തമിവേലി
സൂര്യനും ചന്ദ്രനും ഭൂമിയെ 90 ഡിഗ്രി കോൺ അകലത്തിൽ നിന്നും ആകർഷിക്കുന്ന ഘട്ടത്തിൽ ചന്ദ്രൻ ഭൂമിയെ ഒരു വശത്തേക്കും സൂര്യൻ മറുവശത്തേക്കും ആകർഷിക്കുന്നു.ഇതിന്റെ ഫലമായി വളരെ ശക്തി കുറഞ്ഞ വേലികൾ ഉണ്ടാകുന്നു.ഇവയെ സപ്തമിവേലികൾ എന്നാണ് പറയുന്നത്.
## വേലിയേറ്റത്തിന്റെ ഗുണങ്ങൾ
*ആഴം കുറഞ്ഞ തുറമുഖങ്ങളിലേക്ക് വലിയ കപ്പലുകളെ അടുപ്പിക്കാൻ സഹായിക്കുന്നു
*കടൽത്തീരം ശുചിയാക്കുന്നതിൽ സഹായിക്കുന്നു
*ഉപ്പളങ്ങളിൽ ജലം നിറയുന്നതിന് സഹായിക്കുന്നു
*വേലികളുടെ ശക്തി ഉപയോഗപ്പെടുത്തി വൈദ്യുതി ഉൽപ്പാദിപ്പിക്കാൻ കഴിയും

## അവലംബം
1.കേരളസർക്കാർ ഒമ്പതാം തരം സാമൂഹ്യശാസ്ത്രം-II പാഠപുസ്തകം

ഈ പാഠ്യ ഭാഗത്തിൽ ഗുരുതരമായ തെറ്റ് സംഭവിച്ചതായി ചൂണ്ടിക്കാണിക്കപ്പെട്ടിട്ടുണ്ട്. ചന്ദ്രന്റെ ഗുരുത്വാകർഷണ ഫലം സൂര്യന്റേതിനെക്കാൾ കൂടുതലാണ്, അപകേന്ദ്ര ബലത്താലാണ് വേലിയേറ്റങ്ങൾ ഉണ്ടാകുന്നത് എന്നിങ്ങനെ ചില പരാമർശങ്ങൾ ഇതിൽ കാണുന്നു. ഇത്തരത്തിൽ ഗുരുതരമായ തെറ്റുകൾ എങ്ങനെ പാഠപുസ്തകങ്ങളിൽ കടന്നു കൂടുന്നു. ഇതിനെതിരേ ആരും പ്രതികരിച്ചതായി കാണുന്നില്ല.

വർഗ്ഗം:സമുദ്ര വേലികൾ
റൈൻ നദി

യൂറോപ്പിലെ ഏറ്റവും നീളമേറിയ നദികളിൽ ഒന്നാണ് **റൈൻ** (; ; ; ; ; ). സ്വിറ്റ്സർലാന്റിലെ ആൽപ്സ് പർവതനിരകളിൽ ഉത്ഭവിച്ച് നെതർലാന്റ്സിലെ വടക്കൻ കടലിൽ പതിക്കുന്ന ഈ നദി യൂറോപ്പിലെ ഏറ്റവും പ്രധാനപ്പെട്ട നദികളിൽ ഒന്നാണ്. സെക്കന്റിൽ ശരാശരി 2,000 ഘന മീറ്ററിലധികം ജലം പുറന്തള്ളുന്ന ഈ നദിയുടെ നീളം 1,233 കിലോമീറ്റർ (766 മൈൽ) ആണ്.

റൈനും ഡാന്യൂബും ചേർന്നാണ് റോമാ സാമ്രാജ്യത്തിന്റെ വടക്കൻ അതിർത്തി  രൂപവത്കരിച്ചിരുന്നത്. അക്കാലം മുതൽ ഉൾനാട്ടിലേക്ക് ചരക്കുകൾ കടത്തുന്നതിനുള്ള ഒരു പ്രധാന ജലഗതാഗത മാർഗ്ഗമാണ് റൈൻ. ഒരു പ്രതിരോധമായും നിലകൊണ്ട റൈൻ പല അന്താരാഷ്ട്ര, ആഭ്യന്തര അതിർത്തികൾക്കും  അടിസ്ഥാനമായിരുന്നു. റൈൻ നദിക്കരയിൽ സ്ഥിതിചെയ്യുന്ന ചരിത്രാതീതകാലത്തെ കോട്ടകൾ, ജലഗതാഗതമാർഗ്ഗം എന്ന നിലയിൽ അതിനുണ്ടായിരുന്ന പ്രാധാന്യത്തെ വ്യക്തമാക്കുന്നു.

മൈൻ, നെക്കാർ, മൊസേൽ എന്നിവ റൈൻ നദിയുടെ പ്രധാന പോഷകനദികളാണ്.

thumb|റൈൻ നദിയുടെ ഗതി
## അവലംബം

## പുറത്തേക്കുള്ള കണ്ണികൾ

* Rhine online water guide and map
* Bibliography on Water Resources and International Law Peace Palace Library
* 

### Geology
* Britain's drowned landscapes
* New dating of the European Ice Age 
* Regional Tectonics: from the Rhine Graben 
* Rhine–Meuse delta studies 
* Universität Basel - Upper Rhine Graben Evolution and Neotectonics  

### History
* Rhine history and maps 
* Rhine–Meuse delta studies 
* Roman Rhine 

### Navigation
* Rhein Navigation Commission

### Castles
* Castles along the Rhine River
* Castles on the Rhine river in Germany
* State-owned historical monuments in Rheinland-Palatinate

### Travel guide
* Tomasee and three gorges in Switzerland of the headwaters of the rhine on official tourism board Graubünden 
* Aerial Photos of the Upper Middle Rhine Valley World Heritage
* Official Guide to the Middle Rhein (UNESCO World Heritage) 
* Article about the Middle Rhine Valley with nice photo gallery (German)

## കുറിപ്പുകൾ


## കുറിപ്പുകൾ




വർഗ്ഗം:സ്വിറ്റ്സർലാന്റിലെ നദികൾ
വർഗ്ഗം:ലിക്റ്റൻ‌സ്റ്റൈനിലെ നദികൾ
വർഗ്ഗം:ഓസ്ട്രിയയിലെ നദികൾ
വർഗ്ഗം:ജർമനിയിലെ നദികൾ
വർഗ്ഗം:ഫ്രാൻസിലെ നദികൾ
വർഗ്ഗം:ലക്സംബർഗിലെ നദികൾ
വർഗ്ഗം:ബെൽജിയത്തിലെ നദികൾ
വർഗ്ഗം:നെതർലന്റ്സിലെ നദികൾ
വർഗ്ഗം:യൂറോപ്പിലെ നദികൾ
ഇന്ത്യയിലെ ലോക്‌സഭാ സ്പീക്കർമാരുടെ പട്ടിക

ഇന്ത്യയിലെ ലോക്‌സഭാ സ്പീക്കർമാരായി ചുമതലയേറ്റവരുടെ സമ്പൂർണ്ണ പട്ടികയാണിത്.

## പുറത്തേക്കുള്ള കണ്ണികൾ
*ലോക്‌സഭാ സ്പീക്കർ (ഔദ്യോഗിക വെബ്സൈറ്റ്)

## ഇതും കാണുക
* ഇന്ത്യയുടെ രാഷ്ട്രപതിമാരുടെ പട്ടിക
* ഇന്ത്യയുടെ ഉപരാഷ്ട്രപതിമാരുടെ പട്ടിക
* ഇന്ത്യയുടെ പ്രധാനമന്ത്രിമാരുടെ പട്ടിക

*
ഇന്ത്യയുടെ രാഷ്ട്രപതിമാരുടെ പട്ടിക

1950-ൽ ഇന്ത്യൻ ഭരണഘടന നിലവിൽ വന്നതുമുതൽ ഇന്ത്യയിലെ രാഷ്ട്രപതിമാരായി സ്ഥാനമേറ്റവരുടെ പൂർണപട്ടികയാണിത്.

## രാഷ്ട്രപതിമാർ
ഇന്ത്യൻ രാഷ്ട്രപതി തിരഞ്ഞെടുപ്പിൽ ജയിച്ചതിനുശേഷം രാഷ്ട്രപതിമാരായവരെയാണ്, ഈ പട്ടികയിൽ ക്രമനമ്പർ അടിസ്ഥാനത്തിൽ നല്കിയിരിക്കുന്നത്. അതുകൊണ്ട്, ആക്ടിങ്ങ് പ്രസിഡന്റുമാരായി ചുമതലയേറ്റ വി.വി. ഗിരി, മുഹമ്മദ് ഹിദായത്തുള്ള, ബസപ്പ ദാനപ്പ ജത്തി എന്നിവരുടെ കാലഘട്ടങ്ങളിൽ ക്രമനമ്പർ രേഖപ്പെടുത്തിയിട്ടില്ല. ഒരു രാഷ്ട്രീയകക്ഷിയെയും ഇന്ത്യയുടെ രാഷ്ട്രപതി പ്രതിനിധീകരിക്കുന്നില്ല. പട്ടികയിൽ  ഉപയോഗിച്ചിരിക്കുന്ന നിറങ്ങൾ സൂചിപ്പിക്കുന്നത് ചുവടെ:

;നിറസൂചകം

; വിവരം
*  രാജിവെച്ചു
*  അധികാരത്തിൽ മരിച്ചു 

## ഇതും കാണുക
* ഇന്ത്യയുടെ ഉപരാഷ്ട്രപതിമാരുടെ പട്ടിക
* ഇന്ത്യയിലെ രാഷ്ട്രത്തലവന്മാരുടെ പട്ടിക
* ഇന്ത്യയുടെ പ്രധാനമന്ത്രിമാരുടെ പട്ടിക
* ഇന്ത്യയിലെ ലോക്‌സഭാ സ്പീക്കർമാരുടെ പട്ടിക

## അവലംബം



## പുറമേക്കുള്ള കണ്ണികൾ
* ഇന്ത്യൻ രാഷ്ട്രപതി (ഔദ്യോഗിക വെബ്സൈറ്റ്)
* ഇന്ത്യയിലെ മുൻകാല രാഷ്ട്രപതിമാർ (ഔദ്യോഗിക വെബ്സൈറ്റ്)

*
ഇന്ത്യയുടെ പ്രധാനമന്ത്രിമാരുടെ പട്ടിക

## List of Prime Minister

### List of Prime Minister Mughal

### List of Prime Minister Mughal

### List of prime ministers of India

### List of prime ministers of India
;Legend 

### List of prime ministers of India

### List of prime ministers of India
*Military
Indian Armed Forces

## സ്ഥിതിവിവരക്കണക്കുകൾ

; കാലാവധിയുടെ ദൈർഘ്യമനുസരിച്ച് പ്രധാനമന്ത്രിമാരുടെ പട്ടിക

### ടൈംലൈൻ

### പാർട്ടി പ്രകാരം ലിസ്റ്റ്

; രാഷ്ട്രീയ പാർട്ടികൾ  പ്രധാനമന്ത്രിയുടെ ഓഫീസ് വഹിക്കുന്ന ആകെ കാലാവധി (വർഷങ്ങളിൽ) 

## ഇതും കാണുക
* ഇന്ത്യയുടെ രാഷ്ട്രപതിമാരുടെ പട്ടിക
* ഇന്ത്യയുടെ ഉപരാഷ്ട്രപതിമാരുടെ പട്ടിക
* ഇന്ത്യയിലെ ലോക്‌സഭാ സ്പീക്കർമാരുടെ പട്ടിക

## പുറത്തേക്കുള്ള കണ്ണികൾ
* ഇന്ത്യൻ പ്രധാനമന്ത്രി (ഔദ്യോഗിക വെബ്‌സൈറ്റ്)
* ഇന്ത്യയിലെ മുൻകാല പ്രധാനമന്ത്രിമാർ (ഔദ്യോഗിക വെബ്‌സൈറ്റ്)

*
അൻജിന പെക്റ്റൊറിസ്

thumb|മനുഷ്യ ഹൃദയത്തിന്റെ രേഖാചിത്രം
നെഞ്ചിൽനിന്നും നാലുഭാഗത്തേക്കും (പ്രത്യേകിച്ച് ഇടതു തോളിലേക്കും കൈയിലേക്കും) അതിവേദന വ്യാപിക്കുന്നതായി തോന്നുന്ന ഒരു ഹൃദ്രോഗമാണ് **അൻജീന പെക്റ്റൊറിസ്** (angina pectoris).   ഹൃദയപേശികളിലേക്കുള്ള രക്തചംക്രമണം പെട്ടെന്നു കുറയുന്നതിൻറെ ഫലമായോ രക്തം കൂടുതൽ പമ്പുചെയ്യേണ്ട ആവശ്യകത  പെട്ടെന്നുണ്ടാകുന്നതിൻറെ ഫലമായോ ആണ് സാധാരണ ഈ രോഗം ആരംഭിക്കുക.   ധമനിവീക്കം (ആർട്ടിരിയോസ്‌ക്ലിറോസിസ്) ഇതിനു മതിയായ ഒരു കാരണമാണ്. പ്രമേഹവും വികാര വിക്ഷോഭവും ഇത്തരത്തിലുള്ള ഹൃദ്രോഗത്തിനു കാരണമാകാം.

ശരിയായ ചികിത്സയും വിശ്രമവും നൽകിയാൽ ഭയപ്പെടേണ്ട ആവശ്യമില്ലാത്ത ഒരു രോഗമാണിത്. വളരെ അപൂർവമായേ ഇതു രോഗിയുടെ മരണത്തിനിടയാക്കുന്നുള്ളു.

## പുറത്തേക്കുള്ള കണ്ണികൾ
*British Heart Foundation - Angina 
*Angina Pectoris Online  Resource for nurses and those in similar professions.
*Angina Pectoris Animation Video 3D 

വർഗ്ഗം:ഹൃദ്രോഗങ്ങൾ
സയണിസ്റ്റ് പ്രസ്ഥാനം

ജൂതന്മാർ തങ്ങളുടെ വാഗ്ദത്തഭൂമിയായി കരുതുന്ന പാലസ്തീനിൽ (Hebrew: *Eretz Yisra'el*, "the Land of Israel") ഒരു സ്വതന്ത്ര ജൂതരാഷ്ട്രം സ്ഥാപിക്കുന്നതിന് വേണ്ടി പരിശ്രമിക്കുന്ന രാഷ്ട്രീയ മുന്നേറ്റമാണ് **സയണിസം**.അറബ് ഭൂരിപക്ഷ മേഖലയായ പാലസ്തീനിലേയ്ക്ക് യഹൂദർ കുടിയേറുന്നതിനെ സയണിസം പ്രോത്സാഹിപ്പിക്കുന്നു. ആധുനിക ഇസ്രായേലിന്റെ പിറവിയ്ക്ക് നിദാനമായ ഒന്നാണ് സിയോണിസ്റ്റ് പ്രസ്ഥാനം. ജെറുസലേം എന്നർത്ഥം വരുന്ന സിയോൺ എന്ന ഹീബ്രു പദത്തിൽ നിന്നുമാണ് സിയോണിസം എന്ന പദം ഉത്ഭവിച്ചത്. ജൂതന്മാരിൽ 40 ശതമാനതോളം ഇന്ന് ഇസ്രായേലിലാണ് ജീവിക്കുന്നത്. . ഇസ്രായേലിലോട്ടുള്ള കുടിയേറ്റത്തെ ആലിയാ (കയറ്റം) എന്നും ഇസ്രായേലിൽ നിന്നുള്ള തിരിച്ചു പോക്കിനെ യരീദാ (ഇറക്കം) എന്നും വിളിക്കുന്നു    3200 വർഷം മുമ്പ് ജൂതരാജ്യം ഉടലെടുത്ത പലസ്ഥീൻ പ്രദേശത്ത് ഇസ്രയേൽ രൂപവൽക്കരിക്കണമെന്ന ആശയം സിയോണിസ്റ്റുകൾ ഉയർത്തി. ബൈബിളിൽ ജറുസലേമിനു പറയുന്ന പലപേരുകളിൽ ഒന്നായ സിയോൺ എന്നതിൽ നിന്നാണ് പ്രസ്ഥാനത്തിന് പേരു കിട്ടിയത്.ഹംഗോറിയൻ പത്രപ്രവർത്തകനായിരുന്ന തിയഡോർ ഹെർട്സ്സ്ൽ ആയിരുന്നു ഈ പ്രസ്ഥാനത്തിന് തുടക്കമിട്ടത്.

## സംഘടന
ഈ സംഘടന പ്രാതിനിധ്യ ജനാധിപത്യ വ്യവസ്ഥയിൽ പ്രവർത്തിക്കുന്നു. നാല് വർഷത്തിലൊരിക്കൽ പ്രതിനിധി സമ്മേളനം നടത്തി തീരുമാനങ്ങൾ എടുക്കുന്നു.  

## ഉത്ഭവം
പത്തൊൻപതാം നൂറ്റാണ്ടിന്റെ അന്ത്യത്തിൽ കിഴക്കൻ യൂറോപ്പിലാണ് സിയോണിസം ഒരു പ്രസ്ഥാനമായി രൂപം‌കൊണ്ടത്. യൂറോപ്പിലെ ജൂതന്മാർക്ക് സെമിറ്റിക് ഭാഷകൾക്ക് നേരേയുണ്ടായ വിദ്വേഷമാണ് എന്നും ഇതിനു കാരണമായി കരുതുന്നത്.  *

ഈ പ്രസ്ഥാനത്തിന്റെ ആദ്യകാല മുദ്രാവാക്യങ്ങളിൽ ഒന്ന് പലസ്തീൻ ശൂന്യമെന്നഇസ്രയേൽ അർത്ഥം വരുന്ന *ജനതയില്ലാത്ത ദേശം,ദേശമില്ലാത്ത ജനതയ്ക്ക്*  ഇപ്രകാരമായിരുന്നു.        *'കുടിയേറ്റവും വികസന മുന്നേറ്റവും'''     വിവിധ രാജ്യങ്ങളിൽ നിന്നു എത്തിച്ചേർന്ന വരായിരുന്നതിനാൽ പരസ്പരം മനസ്സിലാകാത്ത 40-ൽ ഏറെ ഭാഷകളായിരുന്നു യഹൂദർ സംസാരിച്ചിരുന്നത്. 
1930കളിൽ ജൂതന്മാർ പലസ്തീനിലേയ്ക്ക് അഭയാർത്ഥികളായി പ്രവഹിച്ചു.

1939ൽ ഇതിനേത്തുടർന്ന് ബ്രിറ്റൻ 5 വർഷത്തെയ്ക്ക് ജൂതന്മാരുടെ കുടിയേറ്റം നിജപ്പെടുത്തി. രണ്ടാം‌ലോകമഹായുദ്ധത്തിന്റെ ആരംഭത്തോടെ പലസ്തീൻ ഒരു സ്വതന്ത്രരാഷ്ട്രമാകണമെന്ന ആവശ്യം ഉയർന്നുവന്നു.1942ൽ സിയോണിസ്റ്റ് പ്രസ്ഥാനം ഈ ആവശ്യം പ്രഖ്യാപിച്ചു. സിയോണിസ്റ്റുകൾ പലസ്തീനിലുള്ള ബ്രിട്ടീഷുകാരെ ആക്രമിച്ചതോടെ പ്രശ്നം ഐക്യരാഷ്ട്രസഭയിലെത്തി. 

1947 ൽ ഐക്യരാഷ്ട്രസഭയിലെ പലസ്തീന് വേണ്ടിയുള്ള പ്രത്യേക കാര്യാലോചനസഭ പലസ്തീനെ മൂന്നായി വിഭജിക്കാൻ നിർദ്ദേശിച്ചു. പടിഞ്ഞാറെ പലസ്തീൻ ഒരു ജൂത രാജ്യമായും ജെറുസലേം ഐക്യരാഷ്ട്രസഭയുടെ കീഴിലായും മറ്റ് പ്രദേശങ്ങൾ അറബ് രാജ്യമായും വിഭജിക്കാനാണ് നിർദ്ദേശിച്ചത്.  ജൂതന്മാർ ഇത് അംഗീകരിച്ചു എന്നാൽ അറബികൾ ഇത് അംഗീകരിച്ചില്ല. പലസ്തീൻ വിഭജിക്കരുതെന്നും ജൂതന്മാരെ പുറത്താക്കണമെന്നും അറബികൾ ആവശ്യപ്പെട്ടു. 1948 ൽ ബ്രിട്ടീഷ് ഭരണം അവസാനിച്ചതോടെ ജൂതസംഘടന സ്വാതന്ത്ര്യം പ്രഖ്യാപിച്ചു. തുടർന്ന് ജൂതന്മാർ അറബ് ഗ്രാമങ്ങളിൽ അധിനിവേശം നടത്തി ഏതാണ്ട് 850,000  അറബികളെ അഭയാർത്ഥികളാക്കി

## അവലംബം

വർഗ്ഗം:സയണിസം
വർഗ്ഗം:മതരാഷ്ട്രീയ സിദ്ധാന്തങ്ങൾ
പിയറ്റർ ബ്രൂഗൽ ഒന്നാമൻ

നവോത്ഥാന കാലത്തെ പ്രശസ്തനായ ചിത്രകാരനാണ്‌ **പിയറ്റർ ബ്രൂഗൽ**. അക്കാലത്തെ ഗ്രാമീണ ജീവിതത്തിന്റെ നേർക്കാഴ്ചയായിരുന്നു അദ്ദേഹത്തിന്റെ ചിത്രങ്ങൾ.അതുകൊണ്ടു തന്നെ അദ്ദേഹം "കർഷകനായ ബ്രൂഗൽ" എന്നറിയപ്പെട്ടു.

## ജീവിതം
ബ്രൂഗലിന്റെ വ്യക്തിജീവിതത്തെക്കുറിച്ച് വ്യക്തമായ രേഖകൾ ലഭ്യമല്ല. നെതർലാന്റിലെ ബ്രെഡയാണ്‌ അദ്ദേഹത്തിന്റെ ജന്മദേശമെന്നാൺ` ലഭ്യമായ രേഖകൾ വച്ചുള്ള അനുമാനം. വളരെ പ്രൗഡമായ ചുറ്റുപാടുകളിലായിരുന്നു അദ്ദേഹത്തിന്റെ കുട്ടിക്കാലം. മെച്ചപ്പെട്ട വിദ്യാഭ്യാസവും ലഭിച്ചിരുന്നു എന്നാണ്‌ അനുമാനം. ഇറ്റലിയിലും ഫ്രാൻസിലുമായാണ്‌ ജീവിതത്തിന്റെ ഭൂരിഭാഗവും അദ്ദേഹം കഴിച്ചു കൂട്ടിയത്. അതിനിടെ,ചിത്രകാരി കൂടിയായിരുന്ന Mayken Verhulst നെ വിവാഹം കഴിച്ചു.1569 സെപ്റ്റംബർ 9ന്‌ ബ്രസ്സൽസിൽ വച്ച് അന്തരിച്ചു.

പ്രശസ്ത ചിത്രകലാവിദഗ്ദ്ധരായിരുന്ന പിയറ്റർ ബ്രൂഗൽ രണ്ടാമൻ,ജാൻ ബ്രൂഗൽ എന്നിവരുടെ പിതാവുകൂടിയാണ്‌ അദ്ദേഹം‍.
## പ്രധാന ചിത്രങ്ങൾ
*ഗ്രാമീണ വിവാഹം
*ബാബേൽ ഗോപുരം
*കുട്ടികളൂടെ കളി
*പൗലോസ് പുണ്യവാളന്റെ മനം മാറ്റം
*കർഷകനൃത്തം
## പുറംകണ്ണികൾ

* Bosch Bruegel Society 
* www.Pieter-Bruegel-The-Elder.org  99 works by Pieter Bruegel the Elder
* Gallery of all paintings and drawings
* Timken Museum of Art's "Parable of the Sower" by Pieter Bruegel the Elder 
* Creativity Brueghel laid the foundation of the Netherlands School 
* The political consciousness of Pieter Bruegel

* 

വർഗ്ഗം:ഫ്ലെമിഷ് ചിത്രകാരന്മാർ
ജെയിംസ് പ്രെസ്കോട്ട് ജൂൾ

പ്രശസ്തനായ ബ്രിട്ടീഷ് ഭൗതികശാസ്ത്രജ്ഞനാണ്‌ **ജെയിംസ് പ്രെസ്കോട്ട് ജൂൾ**(;
1818 ഡിസംബർ 24 – 1889 ഒക്റ്റോബർ 11). സൗരോർജ്ജം, രാസോർജ്ജം, പ്രകാശോർജ്ജം തുടങ്ങിയവയെല്ലാം ഊർജ്ജത്തിന്റെ വിവിധ രൂപങ്ങളാണെന്ന് പരീക്ഷണത്തിലൂടെ പ്രസ്താവിച്ചത് അദ്ദേഹമാണ്‌. ഊർജ്ജസം‌രക്ഷണ നിയമംഎന്ന പേരിലറിയപ്പെട്ട ഈ നിയമം പിൽക്കാലത്ത് താപഗതിഗതികത്തിലെ ഒന്നാം നിയമത്തിന്റെ രൂപവത്കരണത്തിന്‌ സഹായകമായി.

ഇദ്ദേഹത്തോടുള്ള ബഹുമാനാർത്ഥം ഊർജ്ജം അളക്കാനുള്ള ഏകകത്തിന്‌ ജൂൾ എന്ന പേരു നൽകി.
യാന്ത്രികോർജ്ജവും താപവും തമ്മിലുള്ള ബന്ധം വ്യക്തമാക്കുന്ന ജൂൾ നിയമം ഇദ്ദേഹത്തിന്റെ സംഭാവനയാണ്‌.

## ആദ്യകാല ജീവിതം

ബെഞ്ചമിൻ ജൂൾ (1784–1858) എന്ന ധനാഢ്യനായ വൈൻ നിർമാതാവിന്റെയും, ആലീസ് പ്രെസ്കോട്ട് ജൂളിന്റെയും പുത്രനായാണ് ജെയിംസ് പ്രെസ്കോട്ട് ജൂൾ ജനിച്ചത്. 1834-വരെ കുടുംബവീട്ടിലായിരുന്നു ഇദ്ദേഹത്തിന്റെ താമസം. പിന്നീട് ഇദ്ദേഹം മൂത്ത സഹോദരനായ ബെഞ്ചമിനൊപ്പം ജോൺ ഡാൽട്ടണു കീഴിൽ വിദ്യാഭ്യാസം നേടാനായി അയയ്ക്കപ്പെട്ടു. രണ്ടു വർഷം നീണ്ട വിദ്യാഭ്യാസത്തിനു ശേഷം ഡാൽട്ടണ് മസ്തിഷ്കാഘാതം വന്നതുകാരണം ഇവർക്ക് പഠനം അവസാനിപ്പിക്കേണ്ടിവന്നു. പിന്നീട് ജോൺ ഡേവിസ് ആണ് ജൂളിന്റെ അദ്ധ്യാപകനായത്. ഇദ്ദേഹവും ജ്യേഷ്ഠനും പരസ്പരവും വീട്ടിലെ ജോലിക്കാർക്കും വൈദ്യുതാഘാതമേൽപ്പിക്കുമായിരുന്നു.

## അവലംബം

## കൂടുതൽ വായനയ്ക്ക്
* 
* 
* 
* Fox, R, "James Prescott Joule, 1818–1889", in 
* 
* 
* 
* . 
* 
* 
* 

## പുറത്തേയ്ക്കുള്ള കണ്ണികൾ

* Classic papers of 1845 and 1847 at ChemTeam website *On the Mechanical Equivalent of Heat* and *On the Existence of an Equivalent Relation between Heat and the ordinary Forms of Mechanical Power*
*  Joule's water friction apparatus at London Science Museum
* *[http://web.lemoyne.edu/~giunta/JOULE1.html Some Remarks on Heat and the Constitution of Elastic Fluids]*, Joule's 1851 estimate of the speed of a gas molecule.
* University of Manchester material on Joule  – includes photographs of Joule's house and gravesite
* 
* - obituary with brief comment on Joule's family
* Joule Physics Laboratory  at the University of Salford
* [joulesbrewery.co.uk] - contains further information on the origins of the Joules brewery and the link with James Prescott Joule

വർഗ്ഗം:ജീവചരിത്രം
വർഗ്ഗം:ഭൗതികശാസ്ത്രജ്ഞർ
വർഗ്ഗം:1818-ൽ ജനിച്ചവർ
വർഗ്ഗം:ഡിസംബർ 24-ന് ജനിച്ചവർ
വർഗ്ഗം:ഒക്ടോബർ 11-ന് മരിച്ചവർ
വർഗ്ഗം:1889-ൽ മരിച്ചവർ
വർഗ്ഗം:ബ്രിട്ടീഷ് ഭൗതികശാസ്ത്രജ്ഞർ
വർഗ്ഗം:കോപ്ലി മെഡൽ നേടിയവർ
കെ.പി. കുമാരൻ

വർഗ്ഗം:1936-ൽ ജനിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:മലയാളചലച്ചിത്രസംവിധായകർ
വർഗ്ഗം:മികച്ച സംവിധായകർക്കുള്ള കേരളസംസ്ഥാന ചലച്ചിത്രപുരസ്കാരം നേടിയവർ
വർഗ്ഗം:കണ്ണൂർ ജില്ലയിൽ ജനിച്ചവർ
കേരളീയനായ ഒരു ചലച്ചിത്രപ്രവർത്തകനാണ് **കെ.പി.കുമാരൻ**  . 1936-ൽ തലശ്ശേരിയിൽ ജനിച്ചു. അടൂർ ഗോപാലകൃഷ്ണൻ സംവിധാനം ചെയ്ത സ്വയംവരത്തിന്റെ തിരക്കഥാകൃത്ത് അദ്ദേഹമാണ്. കുമാരന്റെ ആദ്യ സംവിധാന സംരംഭം അതിഥി ആയിരുന്നു.  അതിഥി ,  തോറ്റം,  രുക്മിണി,  നേരം പുലരുമ്പോൾ,  ആദിപാപം,  കാട്ടിലെപാട്ട്,  തേൻതുളളി, ആകാശഗോപുരം എന്നിവ പ്രധാന ചിത്രങ്ങൾ. നാഷണൽ ഫിലിം അവാർഡ്, സ്പെഷ്യൽ ജുറി പ്രൈസ് എന്നിവ ലഭിച്ചിട്ടുണ്ട്.  2021 ലെ ജെ.സി. ഡാനിയേൽ പുരസ്കാരം കെ.പി. കുമാരനായിരുന്നു.
ജാട്ട് ജനത

ഉത്തരേന്ത്യയിലേയും, പാകിസ്താനിലേയും പഞ്ചാബ് മേഖലയിൽ പ്രധാനമായും അധിവസിക്കുന്ന ഒരു ജനവിഭാഗമാണ്‌ **ജാട്ട്** (ഹിന്ദി: जाट, ഉർദ്ദു: جاٹ, പഞ്ചാബി: ਜੱਟ ). ജനവിഭാഗത്തിനുണ്ട്.അറബിയിൽ പുരാതന ഇറാഖി ഗോത്രമായ zuṭṭ ജാട്ട് ആണ്.

## ചരിത്രം

ജാട്ടുകളുടെ ഉത്ഭവം യൂറേഷ്യയിലെ സിഥിയരിൽ (Scythians) നിന്നാണെന്ന് പറയപ്പെടുന്നു.  

### ജാട്ട് രാജ്യങ്ങൾ
പതിനേഴാം നൂറ്റാണ്ടിന്റെ അവസാനപാദത്തിലും പതിനെട്ടാം നൂറ്റാണ്ടിലുമായി മുഗളരുടെ ശക്തിക്ഷയത്തെ മുതലെടുത്ത് ചുരമാൻ എന്ന ഒരു നേതാവിന്റെ കീഴിൽ ജാട്ടുകൾ ദില്ലിക്ക് പടിഞ്ഞാറുള്ള പ്രദേശങ്ങളുടെ നിയന്ത്രണം കൈക്കലാക്കി. 1680-ഓടെ രാജനഗരങ്ങളായ ദില്ലിക്കും ആഗ്രക്കുമിടക്കുള്ള പ്രദേശങ്ങൾ ഇവരുടെ നിയന്ത്രണത്തിലായി. കുറച്ചു നാളേക്കെങ്കിലും ആഗ്ര നഗരത്തിന്റേയും ഫലത്തിലുള്ള നിയന്ത്രണവും ഇവർക്കു കൈവന്നു.

ജാട്ടുകൾ മികച്ച കൃഷിക്കാരായിരുന്നു. ഇവരുടെ നിയന്ത്രണത്തിലായിരുന്ന പാനിപ്പത്ത്, ബല്ലബ്‌ഗഢ് തുടങ്ങിയ നഗരങ്ങൾ പ്രധാനപ്പെട്ട വ്യാപാരകേന്ദ്രങ്ങളായ് പരിണമിച്ചു. സൂരജ് മൽ എന്ന രാജാവിന്റെ നേതൃത്വത്തിൽ ഭരത്പൂർ ഒരു കരുത്തുറ്റ രാജ്യമായി മാറി. 1739-ൽ നാദിർ ഷാ, ദില്ലി ആക്രമിച്ചപ്പോൾ നഗരത്തിലെ പല പ്രഭുക്കന്മാരും ഭരത്പൂരിൽ അഭയം പ്രാപിച്ചിരുന്നു.

## കുറിപ്പുകൾ

*


## അവലംബം


വിഭാഗം:ഇന്ത്യയിലെ ജനവിഭാഗങ്ങൾ
പഞ്ചാബ് (വിവക്ഷകൾ)

## ഭൂൂപ്രദേശങ്ങൾ

*പഞ്ചാബ് പ്രദേശം - അഞ്ചുനദികളുടെ നാട് എന്നറിയപ്പെടുന്ന ചരിത്രപരമായ ഭൂപ്രദേശം. ഇന്ന് ഇത് ഇന്ത്യയിലും പാകിസ്താനിലുമായി സ്ഥിതിചെയ്യുന്നു.
**പഞ്ചാബ്‌ (ഇന്ത്യ) - പഞ്ചാബിന്റെ ഇന്ത്യയിലെ ഭാഗം - ഇന്ത്യയിലെ ഒരു സംസ്ഥാനം 
**പഞ്ചാബ്‌ (പാകിസ്താൻ)‌ - പഞ്ചാബിന്റെ പാകിസ്താനിലെ ഭാഗം - പാകിസ്താനിലെ ഒരു പ്രവിശ്യ
*പഞ്ചാബ് ജില്ല - അഫ്ഗാനിസ്ഥാനിലെ ബാമിയൻ പ്രവിശ്യയിലെ ഒരു ജില്ല.
*പഞ്ചാബ് (അഫ്ഗാനിസ്ഥാൻ) - പഞ്ചാബ് ജില്ലയുടെ തലസ്ഥാനനഗരം
## മുൻകാല രാജ്യങ്ങൾ, സംസ്ഥാനങ്ങൾ, പ്രവിശ്യകൾ
* സിഖ് സാമ്രാജ്യം (സർകാർ ഖൽസ എന്നും അറിയപ്പെട്ടിരുന്നു), പ്രദേശത്ത് മതപരമായി രൂപംകൊണ്ട ഒരു സാമാജ്യം
* പഞ്ചാബ് പ്രവിശ്യ (ബ്രീട്ടിഷ്-ഇന്ത്യ) (1849–1947) - ബ്രീട്ടിഷ്-ഇന്ത്യയിലെ ഒരു പ്രവിശ്യ
* Punjab States Agency (1930–1947), an administrative unit of British India
* Punjab Hill States Agency (1936–1947), an administrative unit of British India
* കിഴക്കൻ പഞ്ചാബ്, വിഭജനത്തിനു ശേഷമുള്ള ബ്രീട്ടിഷ് പഞ്ചാബ് പ്രവിശ്യയുടെ ഇന്ത്യൻ ഭാഗം.
** കിഴക്കൻ പഞ്ചാബ് (സംസ്ഥാനം (1947–1966)
** Patiala and East Punjab States Union (1948–1956), a former state of modern India
* പടിഞ്ഞാറൻ പഞ്ചാബ്, വിഭജനത്തിനു ശേഷമുള്ള ബ്രീട്ടിഷ് പഞ്ചാബ് പ്രവിശ്യയുടെ പാകിസ്താൻ ഭാഗം
** പടിഞ്ഞാറൻ പഞ്ചാബ് പ്രവിശ്യ (1947–1955)
** Bahawalpur
## മറ്റുള്ളവ
* പഞ്ചാബ് ക്രിക്കറ്റ് ടീം (വിവക്ഷകൾ), ഇന്ത്യയിലും പാകിസ്താനിലും കളിക്കുന്ന രണ്ട് ആഭ്യന്തര ക്രിക്കറ്റ് ടീമുകൾ

*
*

വർഗ്ഗം:പഞ്ചാബ്
കൃഷി

thumb|250px|ഒരു കർ‍ഷകൻ,ആധുനിക കൃഷി സങ്കേതങ്ങൾ ഉപയോഗിച്ച് കൃഷി ചെയ്യുന്നുസസ്യങ്ങൾ വളർത്തിയും  വളർത്തുമൃഗങ്ങളെ പരിപാലിച്ചും ഭക്ഷ്യ-ഭക്ഷ്യേതരവിഭവങ്ങൾ ഉല്പാദിപ്പിക്കുന്ന പ്രക്രിയക്ക് ആണ് **കൃഷി എന്ന് പറയുന്നത്** . ഇന്ന് മനുഷ്യൻ ഭക്ഷണത്തിനായി ഉപയോഗിക്കുന്ന മിക്കവാറും എല്ലാ ഭക്ഷണപദാർത്ഥങ്ങളും കാർഷികവൃത്തിയുടെ ഫലമാണ്.

## ചരിത്രം

[thumb|250px|[കുവൈറ്റ്|കുവൈറ്റിലെ ഒരു കൃഷിയിടം]]
ഏകദേശം 12000 വർഷങ്ങൾക്കു മുൻപാണ്‌ ലോകത്തിന്റെ വിവിധഭാഗങ്ങളിൽ കാർഷികവൃത്തി ആരംഭിച്ചത്. ഗോതമ്പ്, ബാർലി എന്നിവ മനുഷ്യൻ ആദ്യമായി കൃഷി ചെയ്ത സസ്യങ്ങളാണ്‌. ആദ്യം ഇണക്കി വളർത്തിയ മൃഗങ്ങളിലൊന്നാണ്‌ ആട്.

## കൃഷി ഭാരതത്തിൽ
ഭാരതത്തിന്റെ ജനസംഖ്യയുടെ മൂന്നിൽ രണ്ടു ഭാഗവും കാർഷികവൃത്തിയെ ആശ്രയിച്ചാണ്‌ കഴിയുന്നത്.നെല്ലരിയാണ്‌ ഇന്ത്യയിലെ പ്രധാന ഭക്ഷ്യ ധാന്യങ്ങളിലൊന്ന്. ഖാരിഫ്, റാബി, സയദ് എന്നിവയാണ്‌ ഇന്ത്യയിലെ വിളവെടുപ്പുകാലങ്ങൾ.

* നെല്ല് 
* ചോളം
* പരുത്തി
* ജോവർ
* ബജ്റ

### റാബി വിളകൾ.

ഒക്ടോബർ -ഡിസംബർ മാസങ്ങളിൽ കൃഷിയാരംഭിച്ച് ഏപ്രിൽ- മേയ് മാസങ്ങളിൽ വിളവെടുക്കുന്നതാണ്‌ റാബിവിളകൾ. ഇത് പ്രധാനമായും മഞ്ഞുകാലത്തെ ആശ്രയിച്ചിരിക്കുന്നു.
* ഗോതമ്പ്
* ബാർലി
* റാബി
* പയർ വർഗ്ഗങ്ങൾ
* പച്ചക്കറി
* പഴവർഗ്ഗങ്ങൾ.

#### കൃഷി കേരളത്തിൽ

## ചിത്രശാല

Image:Coconut Climbing.jpg|തെങ്ങ് കയറ്റക്കാരൻ
പ്രമാണം:Natural irrigation on a field.jpg|കണ്ടങ്ങളിലെ പരസ്പര  ജല നിയന്ത്രണം
പ്രമാണം:ഞാറുനടീൽ.jpg|ഞാറ് നടുന്നതിന്റെ ദൃശ്യം


## ഇതും കാണുക
* കർഷകൻ
## അവലംബം
ആകാശഗോപുരം

ഹെൻറിക് ഇബ്സൻന്റെ ലോകപ്രശസ്ത നാടകമായ *[[ദ മാസ്റ്റർ ബിൽഡർ]]* എന്ന നാടകത്തെ ആധാരമാക്കി പ്രമുഖമലയാളചലച്ചിത്രസംവിധായകൻ കെ.പി. കുമാരൻ സംവിധാനം നിർവഹിച്ച മലയാളചലച്ചിത്രമാണ് ***ആകാശഗോപുരം***.മോഹൻ‍ലാൽ *ആൽബർട്ട് സാംസൺ* എന്ന കഥാപാത്രത്തെ അവതരിപ്പിക്കുന്നു. ഇബ്സന്റെ തന്നെ മാനസികസംഘട്ടനമാണ് ഈ ചിത്രത്തിന്റെ പ്രതിപാദ്യം. ഭരത് ഗോപി, ശ്വേത മേനോൻ, ഗീതു മോഹൻദാസ്, മനോജ് കെ. ജയൻ, ശ്രീനിവാസൻ, നിത്യ മേനോൻ  എന്നിവരാണ് മറ്റു കഥാപാത്രങ്ങളെ അവതരിപ്പിക്കുന്നത്.

## ഇതിവൃത്തം
മദ്ധ്യവയസ്കനായ ആൽബർട്ട് സാംസൺ(മോഹൻലാൽ); നഗരത്തിലെ പ്രമുഖനായ ഒരു ആർക്കിട്ടെക്ടാണ്. ഇരട്ടക്കുട്ടികളും, മാതാപിതാക്കളും, കുടുംബസ്വത്തുക്കളും, സ്വകാര്യസ്വത്തുക്കളും എല്ലാം ഒരു തീപ്പിടുത്തത്തിൽ നശിച്ചുപോയതിന്റെ ഓർമ്മകളിൽ നിന്ന് തന്റെ ഭാര്യ ആലീസ്(ശ്വേത മേനോൻ) പതിമൂന്നു വർഷങ്ങൾക്കു ശേഷവും മുക്തയാവാത്തത് ആൽബർട്ടിനെ അലട്ടുന്നുണ്ട്. ജോലിയിൽ തന്നെ വളർത്തി വലുതാക്കിയ, പിന്നീട് താൻ ചവുട്ടിത്താഴ്ത്തിയ എബ്രഹാ(ഭരത് ഗോപി)മിന്റെ മകൻ; അലക്സ്(മനോജ് കെ. ജയൻ), തന്നെ വിട്ട് സ്വതന്ത്രമായി പണിതുടങ്ങിയാൽ തന്റെ സ്ഥാനം നഷ്ടപ്പെടുമെന്ന ഭീതിയിലുമാണ് ആൽബർട്ട്. അലക്സ് തന്നെ വിട്ടുപോവാതിരിക്കുവാനായി, അലക്സിന്റെ പ്രതിശ്രുത വധു കാതറീനു(ഗീതു മോഹൻ‍ദാസ്)മായി സ്നേഹബന്ധം നടിക്കുകയും ചെയ്യുന്നു അയാൾ. ഈ സമയത്താണ് ആൽബർട്ട് പത്തുവർഷം മുൻപ് തന്റെ സാമ്രാജ്യം വാഗ്ദാനം ചെയ്ത ഹിൽഡ(നിത്യ മേനോൻ) എന്ന പെൺകുട്ടി, അയാളുടെ വാതിലിൽ മുട്ടുന്നത്.

## അണിയറപ്രവർത്തകർ
*സംവിധാനം: കെ.പി.കുമാരൻ
*ഛായാഗ്രഹണം: സന്തോഷ് തുണ്ടിയിൽ
*എഡിറ്റിംഗ്: ബി അജിത്കുമാർ
*ശബ്ദവിന്യാസം: നിഗൽ ഹോളണ്ട്
*പ്രൊഡക്ഷൻ ഡിസൈൻ: സാബു സിറിൽ
*സംഗീതം: ജോൺ ആൾട്ട്മാൻ
*ഗാന രചന :രാജീവ് ആലുങ്കൽ

## അവലംബം


## പുറത്തേക്കുള്ള കണ്ണികൾ
* 
* 
* ''ആകാശഗോപുരം''  – മലയാളസംഗീതം.ഇൻഫോ

വർഗ്ഗം:2008-ൽ പുറത്തിറങ്ങിയ മലയാളചലച്ചിത്രങ്ങൾ
ടൈക്കോ ബ്രാഹെ

16-ആം നൂറ്റാണ്ടിലെ പ്രശസ്തനായ ജ്യോതിശാസ്ത്രജ്ഞനാണ്‌  **ടൈക്കോ ബ്രാഹെ**(1546-1601).ദൂരദർശിനി പോലും കണ്ടുപിടിയ്ക്കപ്പെടുന്നതിനു മുൻപ് ചൊവ്വയെക്കുറിച്ച് കൃത്യമായ വിവരങ്ങൾ നൽകാൻ അദ്ദേഹത്തിനു കഴിഞ്ഞു.സൂര്യന്റെയും ,ഗ്രഹങ്ങളുടെയും സ്ഥാനചലനപ്പട്ടികകൾ വളരെ കൃത്യതയോടെ രേഖപ്പെടുത്തി.വർഷത്തിന്റെ നീളം കൃത്യമായി കണക്കാക്കിയതും അദ്ദേഹമാണ്‌.ജൊഹാൻസ് കെപ്ലർ ബ്രാഹെയുടെ ശിഷ്യനായിരുന്നു. അവരിരുവരും,"ജ്യോതിശാസ്ത്രത്തിലെ ഇരട്ടനക്ഷത്രങ്ങൾ" എന്നറിയപ്പെടുന്നു.

ബ്രാഹെയുടെ De nova stella(പുതിയ നക്ഷത്രം) എന്ന കൃതി 1573ൽ പുറത്തുവന്നു. ഇതിനെ തുടർന്ന് അരിസ്റ്റോട്ടിലിയൻ വിശ്വാസമായ മാറ്റമില്ലാത്ത ഖഗോളം എന്ന സങ്കല്പം ചോദ്യം ചെയ്യപ്പെട്ടു. 

## അവലംബം

## പുറത്തേക്കുള്ള കണ്ണികൾ

വർഗ്ഗം:1546-ൽ ജനിച്ചവർ
വർഗ്ഗം: 1601-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:ഡാനിഷ് ജ്യോതിശാസ്ത്രജ്ഞർ
വർഗ്ഗം:16-ആം നൂറ്റാണ്ടിലെ ജ്യോതിശാസ്ത്രജ്ഞർ
വർഗ്ഗം:ശാസ്ത്ര ഉപകരണ നിർമ്മാതാക്കൾ
ഓഗസ്റ്റ് 24

ഗ്രിഗോറിയൻ കലണ്ടർ പ്രകാരം **ഓഗസ്റ്റ്‌ 24** വർഷത്തിലെ 236 (അധിവർഷത്തിൽ 237)-ാം ദിനമാണ്

## ചരിത്രസംഭവങ്ങൾ

*79 വെസൂവിയസ്‌ അഗ്നിപർവതസ്ഫോടത്തിൽ പോംപെയ്‌, ഹെർകുലേനിയം, സ്റ്റാബിയ ഏന്നീ നഗരങ്ങൾ ചാരത്തിൽ മുങ്ങി
*1690 കൊൽക്കത്ത സ്ഥാപിതമായി.
*1858 വെർജീനിയയിലെ റിച്ച്‌മണ്ട്‌ നഗരത്തിൽ 80 കറുത്ത വർഗ്ഗക്കാർ വിദ്യ അഭ്യസിച്ചതിനാൽ അറസ്റ്റ്‌ ചെയ്യപ്പെട്ടു.
*1875 ക്യാപ്റ്റൻ മാറ്റ്‌ വെബ്ബ്‌ ഇംഗ്ലീഷ്‌ ചാനൽ നീന്തിക്കടന്ന ആദ്യവ്യക്തിയായിത്തീർന്നു.
*1891 എഡിസൺ ചലച്ചിത്രഛായാഗ്രഹിക്ക് വേണ്ടിയുള്ള പേറ്റന്റ് സമ്പാദിച്ചു.
*1954 അമേരിക്കയിൽ കമ്യൂണിസ്റ്റ്‌ കണ്ട്രോൾ ആക്റ്റ്‌ പാസ്സാക്കി, അമേരിക്കൻ കമ്യൂണിസ്റ്റ്‌ പാർട്ടി നിരോധിച്ചു.
*1960 അന്റാർട്ടിക്കയിലെ വോസ്റ്റോക്കിൽ ഭൂമിയിലെ രേഖപ്പെടുത്തപ്പെട്ടതിൽവച്ച്‌ ഏറ്റവും കുറഞ്ഞ്‌ താപനിലയായ -88 -127 അനുഭവപ്പെട്ടു.
*1991 ഉക്രൈൻ സോവിയറ്റ്‌ യൂണിയനിൽനിന്നും സ്വാതന്ത്ര്യം 


## ജനനം
*1918 - സിക്കംദർ ഭക്ത് 2002-2004ലെ കേരള ഗവണ്ണർ (മരണം 2004 ഫെബ്രുവരി 23).
*1889 - പ്രമുഖ സ്വാതന്ത്ര്യസമര പോരാളിയും സോഷ്യലിസ്റ്റു ചിന്തകനുമായിരുന കെ. കേളപ്പൻ

## മരണം
*79 പ്ലീനി
*1770 തോമസ് ചാറ്റർട്ടൺ ഇംഗ്ലീഷ് കവി.

## മറ്റു പ്രത്യേകതകൾ

വർഗ്ഗം:ഓഗസ്റ്റ് 24
ബാൾട്ടിക് കടൽ

thumb|right|300px|ബാൾട്ടിക് കടലിന്റെ ഭൂപടം
വടക്കൻ യൂറോപ്പിലെ ഒരു  ഉൾക്കടലാണ് **ബാൾട്ടിക് കടൽ**. ഇത് സ്കാൻഡിനേകിയൻ ഉപദ്വീപ്, യൂറോപ്പിന്റെ ഉത്തരഭാഗം  ഡാനിഷ് ദ്വീപുകൾ എന്നിവയാൽ വലയം ചെയ്യപ്പെട്ടിരിക്കുന്നു. ഏറിസൺ, ഗ്രേറ്റ് ബെൽറ്റ്, ലിറ്റിൽ ബെൽറ്റ് എന്നിവ വഴി ഈ കടൽ കറ്റെഗാട്ടിൽ ചെന്ന് ചേരുന്നു. കറ്റെഗാട്ട്, സ്കാഗെറാക്ക് വഴി നോർത്ത് കടലിലും തുടർന്ന് അറ്റ്ലാന്റിക് സമുദ്രത്തിലും ചെന്ന് ചേരുന്നു. വൈറ്റ് കടലുമായി വൈറ്റ് കടൽ കനാൽ, നോർത്ത് കടലുമായി കിയേൽ കനാൽ എന്നീ മനുഷ്യ നിർമിത കനാലുകൾ മുഖേന ബാൾട്ടിക്ക് കടൽ ബന്ധിപ്പിക്കപ്പെട്ടിരിക്കുന്നു. വടക്ക് ദിശയിൽ ബൊത്നിയ ഉൾക്കടലും വടക്ക് കിഴക്കൻ ദിശയിൽ ഫിൻലാന്റ് ഉൾക്കടലും കിഴക്ക് ദിശയിൽ റിഗ ഉൾക്കടലുമാണ് ഇതിന്റെ അതിരുകൾ.

thumb|right|300px|ബാൾട്ടിക് കടലിന്റെ ദൃശ്യം - ജർമ്മനിയുടെ സമീപത്തു് നിന്നും

വർഗ്ഗം:കടലുകൾ
വർഗ്ഗം:അറ്റ്‌ലാന്റിക് സമുദ്രത്തിലെ കടലുകൾ‎
കേരളത്തിലെ ഗവർണ്ണർമാരുടെ പട്ടിക

കേരളത്തിലെ ഗവർണ്ണർമാരായി ചുമതലയേറ്റവരുടെ സമ്പൂർണ്ണ പട്ടികയാണിത്.

## അവലംബം

## ഇതും കാണുക
*കേരള നിയമസഭ
*കേരളത്തിലെ മന്ത്രിസഭകൾ
*കേരളത്തിലെ നിയമസഭാമണ്ഡലങ്ങൾ
*ഇന്ത്യയിലെ സംസ്ഥാന ഗവർണ്ണർമാരുടെ പട്ടിക

*

വർഗ്ഗം:ഇന്ത്യയിലെ സംസ്ഥാന ഗവർണ്ണർമാരുടെ പട്ടികകൾ
ഇന്തോ-യുറോപ്യൻ ഭാഷകൾ

യൂറോപ്പ്, ഉത്തര ഇന്ത്യൻ ഉപഭൂഖണ്ഡം, ഇറാനിയൻ പീഠഭൂമി, മദ്ധ്യേഷ്യ എന്നിവിടങ്ങളിലെ നൂറുകണക്കിന്‌ പരസ്പരബന്ധമുള്ള ഭാഷകളുടെ കുടുംബത്തെയാണ്‌ **ഇന്തോ-യുറോപ്യൻ ഭാഷകൾ** എന്നു പറയുന്നത്. ലോകത്ത് ഏറ്റവുമധികം ആളുകൾ സംസാരിക്കുന്ന ഭാഷകളുടെ കുടുംബമാണിത്. ഏകദേശം മുന്നൂറു കോടിയോളം ജനങ്ങൾ ഇന്തോ-യുറോപ്യൻ ഭാഷകൾ സംസാരിക്കുന്നു.

ഇന്ത്യയിലെ ഭാഷകളായ സംസ്കൃതം, അസ്സമീസ്, ഗുജറാത്തി, ഹിന്ദി, കശ്മീരി, സിന്ധി, മറാഠി, പഞ്ചാബി, ഇറാനിലെ പേർഷ്യൻ , യുറോപ്യൻ ഭാഷകളായ ഇംഗ്ലീഷ്, ഫ്രഞ്ച്, ജർമ്മൻ, ഗ്രീക്ക്, ഇറ്റാലിയൻ, സ്പാനിഷ് തുടങ്ങിയവ ഈ കുടുംബത്തിൽപ്പെടുന്ന ഭാഷകളാണ്‌.

ഇന്തോ യുറോപ്യൻ ഭാഷകളുടെ ഏറ്റവും പഴയ ഉപയോഗം ബി.സി.ഇ. രണ്ടാം സഹസ്രാബ്ദത്തിന്റെ മദ്ധ്യത്തോടെയാണ്‌ കാണാനാകുന്നത്. അനറ്റോളിയയിലെ ഹിറ്റൈറ്റ് ഭാഷയിലുള്ള പുരാതനരേഖകൾ (cuneiform records), ഗ്രീക്കിലുള്ള മൈസനിയൻ (mycenaeans) ലിഖിതങ്ങൾ (ലീനിയർ ബി ലിപിയിലുള്ളത്), സംസ്കൃതത്തിലെ വേദങ്ങൾ എന്നിവയാണവ..

## ഉപകുടുംബങ്ങൾ
ഇന്തോ യുറോപ്യൻ ഭാഷകളെ വീണ്ടും പല ഉപകുടുംബങ്ങളായി തരംതിരിക്കാറുണ്ട്. അവ താഴെപ്പറയുന്നു‌
.
* ഇന്തോ ഇറാനിയൻ ഭാഷകൾ - സംസ്കൃതം, ഹിന്ദി, ഫാർസി തുടങ്ങിയവ ഉൾപ്പെടുന്നു.
* അർമീനിയൻ ഭാഷ
* അനത്തോലിയൻ ഭാഷകൾ - ഹിറ്റൈറ്റ് ഇതിൽ ഉൾപ്പെടുന്നു.
* ഹെല്ലെനിക് ഭാഷകൾ - ഗ്രീക്ക് ഇതിൽ ഉൾപ്പെടുന്നു.
* ഇറ്റാലിക് ഭാഷകൾ - ലത്തീൻ ഇതിൽ ഉൾപ്പെടുന്നു.
* ജെർമാനിക് ഭാഷകൾ - ഇംഗ്ലീഷ്, ജർമ്മൻ, ഡച്ച് തുടങ്ങിയവ ഉൾപ്പെടുന്നു.
* ബാൾട്ടോ സ്ലവോനിക് - റഷ്യൻ ഇതിൽ ഉൾപ്പെടുന്നു.
* ഇല്ലിറിയൻ ഭാഷകൾ - അൽബേനിയൻ ഉൾപ്പെടുന്നു.
* തൊഖാറിയൻ ഭാഷകൾ - തൊഖാറിയൻ ഏ ഇതിൽ ഉൾപ്പെടുന്നു.

## സാംസ്കാരികപ്രാധാന്യം
ഇന്തോ യുറോപ്യൻ ഭാഷകളിലുള്ള ചില പൊതുവായ വാക്കുകൾ ആദിമ ഇന്തോയുറോപ്യൻ ഭാഷക്കാരുടെ സംസ്കാരത്തിലേക്കും വെളിച്ചം വീശുന്നതാണ്‌. ഈ വാക്കുകളിൽ നിന്ന് ഈ ജനങ്ങൾ കൃഷി ചെയ്തിരുന്നെന്നും, കുതിരയടക്കമുള്ള മൃഗങ്ങളെ ഇണക്കി വളർത്തിയിരുന്നെന്നും, മൺപാത്രങ്ങൾ ഉണ്ടാക്കിയിരുന്നെന്നും, വസ്ത്രങ്ങളും മറ്റു തുണികളും നെയ്തിരുന്നെന്നും, ചക്രങ്ങളുള്ള വണ്ടികൾ ഉപയോഗിച്ചിരുന്നെന്നും മനസ്സിലാക്കാൻ കഴിയും. ഇതിലൂടെ തന്നെ ആദിമ ഇന്തോയുറോപ്യൻ ഭാഷികൾ ബി.സി.ഇ. ആറാം സഹസ്രാബ്ദം വരെയെങ്കിലും ഏറെക്കുറേ ഒരേ പ്രദേശത്താണ്‌ വസിച്ചിരുന്നതെന്നും കണക്കാക്കപ്പെടുന്നു.

## മറ്റു ഭാഷാകുടുംബങ്ങൾ
* ദ്രാവിഡഭാഷകൾ
* ടിബറ്റോ-ബർമ്മൻ ഭാഷകൾ
* ഓസ്ട്രോ-ഏഷ്യാറ്റിക് ഭാഷകൾ
## അവലംബം


വർഗ്ഗം:ഭാഷാകുടുംബങ്ങൾ
വർഗ്ഗം:ഇന്തോ-യൂറോപ്യൻ ഭാഷകൾ
ജെയിംസ് ക്ലാർക്ക് മാക്സ്‌വെൽ

പത്തൊൻപതാം നൂറ്റാണ്ടിലെ പ്രശസ്തനായ സ്കോട്ടിഷ് ഊർജ്ജതന്ത്രജ്ഞനാണ്‌ **ജെയിംസ് ക്ലാർക്ക് മാക്സ്‌വെൽ**. പ്രകാശം ഒരു വൈദ്യുതകാന്തിക തരംഗമാണന്ന് തെളിയിച്ചത് അദ്ദേഹമാണ്. വൈദ്യുത-കാന്തിക മണ്ഡലങ്ങളുടെ കൂടിച്ചേരൽ മൂലമുണ്ടാകുന്ന ഈ തരംഗങ്ങൾ നേർ രേഖയിൽ സഞ്ചരിക്കുമെന്നും, അപ്പോൾ *വൈദ്യുത കാന്തിക മേഖലകൾ* പരസ്പരം ലംബമാകുന്നതോടൊപ്പം, അവ രണ്ടും തരംഗത്തിന്റെ സഞ്ചാര ദിശയ്ക്കും ലംബമായിരിക്കുമെന്നും അദ്ദേഹം പറഞ്ഞു. ഈ സിദ്ധാന്തത്തിന്റെ അടിസ്ഥാനത്തിൽ പ്രകാശത്തിന്റെ പ്രതിഭാസങ്ങളെല്ലം ഏറെക്കുറെ വിശദീകരിയ്ക്കാൻ അദ്ദേഹത്തിനു കഴിഞ്ഞു.

## അവലംബം

## ഗ്രന്ഥസൂചിക

* 
* 
* 
* 
* 
* 
* }
* 

## പുറത്തേയ്ക്കുള്ള കണ്ണികൾ

*Works by James Clerk Maxwell at the Internet Archive
*
*
*Genealogy and Coat of Arms of James Clerk Maxwell (1831–1879)&nbsp;– Numericana
*Campbell, Lewis, "*[http://www.sonnetusa.com/bio/maxwell.asp The Life of James Clerk Maxwell] *". 1882. [Digital Preservation]
*''Maxwell's Legacy *, James C. Rautio (2005)
*[http://www.clerkmaxwellfoundation.org/ The James Clerk Maxwell Foundation] Including a virtual tour of the museum.
*[http://www.maxwellyear2006.org/ Maxwell Year 2006] Events planned to mark 175th anniversary of Clerk Maxwell's birth.
*[http://www.edinburghacademy.org.uk/curriculum/chemistry/sciencecentre.htm James Clerk Maxwell Centre, Edinburgh Academy]  Opened in Maxwell's 175th anniversary year.
*[http://www.bbc.co.uk/radio4/history/inourtime/ram/inourtime_20031002.ram BBC Radio 4 *In Our Time''&nbsp;– JAMES CLERK MAXWELL]&nbsp;– streaming audio
*James Clerk Maxwell on ScotlandsPeople website &nbsp;– Maxwell's last will and testament
*James Clerk Maxwell's grave 
*Correspondence and Papers  found on the Archives Hub

വർഗ്ഗം:സ്കോട്ടിഷ് ഭൗതികശാസ്ത്രജ്ഞർ
വർഗ്ഗം:1831-ൽ ജനിച്ചവർ
വർഗ്ഗം:ജൂൺ 13-ന് ജനിച്ചവർ
വർഗ്ഗം:1879-ൽ മരിച്ചവർ
വർഗ്ഗം:നവംബർ 5-ന് മരിച്ചവർ
വർഗ്ഗം:ഒപ്പുകൾ ഉൾപ്പെടുത്തിയിട്ടുള്ള ജീവചരിത്രങ്ങൾ
ഓഗസ്റ്റ് 20

ഗ്രിഗോറിയൻ കലണ്ടർ പ്രകാരം **ഓഗസ്റ്റ്‌ 20** വർഷത്തിലെ 232 (അധിവർഷത്തിൽ 233)-ാം ദിനമാണ്

## ചരിത്രസംഭവങ്ങൾ

* 1921 - മലബാർ കലാപം ആരംഭിച്ചു.
* 1953 - ഹൈഡ്രജൻ ബോംബ് പരീക്ഷിച്ചതായി സോവിയറ്റ് യൂണിയൻ പരസ്യപ്പെടുത്തുന്നു.
* 1960 - സെനഗൽ മാലിയിൽ നിന്നും സ്വതന്ത്രമായി.
* 1975 - നാസ വൈകിംഗ് 1 വിക്ഷേപിച്ചു.‍
* 1977 - അമേരിക്ക വോയേജർ 2 വിക്ഷേപിച്ചു.
* 1988 - ഇറാൻ-ഇറാക്ക് യുദ്ധം - എട്ടുവർഷത്തെ യുദ്ധത്തിനു വിരാമമിട്ട വെടിനിർത്തൽ പ്രഖ്യാപിക്കപ്പെട്ടു.


## ജനനം
* 1944 - മുൻ ഇന്ത്യൻ പ്രധാനമന്ത്രി രാജീവ് ഗാന്ധി
* 1946 - ഇൻഫോസിസ് സ്ഥാപകരിലൊരാളായ എൻ. ആർ. നാരായണമൂർത്തി.

## മരണം
* 1912 വില്ല്യം ബൂത്ത് സാൽവേഷൻ ആർമി‍യുടെ സ്ഥാപകൻ.
* 1917 അഡോൾഫ് വോൺ ബേയർ രസതന്ത്രത്തിനുള്ള നോബൽ സമ്മാനാർഹനായ ജർമ്മൻ ശാസ്ത്രജ്ഞൻ‍.

## മറ്റു പ്രത്യേകതകൾ

വർഗ്ഗം:ഓഗസ്റ്റ് 20
ഓഗസ്റ്റ് 16

ഗ്രിഗോറിയൻ കലണ്ടർ പ്രകാരം **ഓഗസ്റ്റ്‌ 16** വർഷത്തിലെ 228 (അധിവർഷത്തിൽ 229)-ാം ദിനമാണ്

## ചരിത്രസംഭവങ്ങൾ

*1960 സൈപ്രസ് യു.കെയിൽനിന്നും സ്വതന്ത്രമായി.


## ജനനം
*1958 മഡോണ (ഗായിക).
*1970 മനീഷ കൊയ്‌രാളഹിന്ദി ചലച്ചിത്രനടി.
*1970 സയ്‌ഫ് അലി ഖാൻ ഹിന്ദി ചലച്ചിത്രനടൻ.
*1974 ശിവ്‌നരീൻ ചന്ദർപാൽ വെസ്റ്റ് ഇൻഡീസ് ക്രിക്കറ്റ് കളിക്കാരൻ.
*1991 Ajmal P.k india

## മരണം
*1886 - ഇന്ത്യയിലെ ആദ്ധ്യാത്മികാചാര്യനായിരുന്ന ശ്രീരാമകൃഷ്ണ പരമഹംസൻ
*1991 - കേരള മുഖ്യമന്ത്രിയായിരുന്ന സി. അച്യുതമേനോൻ 
*2002 - അബു നിദാൽ പലസ്തീനിയൻ നേതാവ്.
*2003 - ഈദി അമീൻ.

## മറ്റു പ്രത്യേകതകൾ

വർഗ്ഗം:ഓഗസ്റ്റ് 16
കേരളത്തിന്റെ മുഖ്യമന്ത്രി

1956-ൽ കേരളം രൂപംകൊണ്ടതിനുശേഷം സംസ്ഥാനത്തെ മുഖ്യമന്ത്രിമാരായി ചുമതലയേറ്റവരുടെ സമ്പൂർണ്ണ പട്ടികയാണിത്.

## കേരളത്തിലെ മുൻ മുഖ്യമന്ത്രിമാർ


ImageSize = width:800 height:auto barincrement:12
PlotArea  = top:10 bottom:50 right:130 left:20
AlignBars = late
DateFormat = dd/mm/yyyy
Period     = from:01/01/1957 till:01/01/2017
TimeAxis   = orientation:horizontal
ScaleMajor = unit:year increment:10 start:1960
Colors     =
  id:cpi   value:red   legend: CPI
  id:psp   value:rgb(0.2,0.6,0)   legend: PSP
  id:inc   value:rgb(0.2,0.9,1) legend: Congress
  id:cpim  value:red   legend: CPI(M)
  id:iml   value:green   legend: IML
Legend     = columns:4 left:150 top:24 columnwidth:175
TextData =
  pos:(20,27) textcolor:black fontsize:M
  text:"Political parties:"
BarData =
  barset:PM
PlotData=
  width:5 align:left fontsize:S shift:(5,-4) anchor:till
  barset:PM
 from: 05/04/1957 till: 31/07/1959 color:cpi text:"ഇ.എം.എസ്. നമ്പൂതിരിപ്പാട്" fontsize:10
 from: 22/02/1960 till: 26/09/1962 color:psp text:"പട്ടം താണുപിള്ള" fontsize:10
 from: 26/09/1962 till: 10/09/1964 color:inc text:"ആർ. ശങ്കർ" fontsize:10
 from: 06/03/1967 till: 01/11/1969 color:cpim text:"ഇ.എം.എസ്. നമ്പൂതിരിപ്പാട്" fontsize:10
 from: 01/11/1969 till: 01/08/1970 color:cpi text:"സി. അച്യുതമേനോൻ" fontsize:10
 from: 04/10/1970 till: 25/03/1977 color:cpi text:"സി. അച്യുതമേനോൻ" fontsize:10
 from: 25/03/1977 till: 25/04/1977 color:inc text:"കെ. കരുണാകരൻ" fontsize:10
 from: 27/04/1977 till: 27/10/1978 color:inc text:"എ.കെ. ആന്റണി" fontsize:10
 from: 29/10/1978 till: 07/10/1979 color:cpi text:"പി.കെ. വാസുദേവൻ നായർ" fontsize:10
 from: 12/10/1979 till: 01/12/1979 color:iml text:"സി.എച്ച്. മുഹമ്മദ്കോയ" fontsize:10
 from: 25/01/1980 till: 20/10/1981 color:cpim text:"ഇ.കെ. നായനാർ" fontsize:10
 from: 28/12/1981 till: 17/03/1982 color:inc text:"കെ. കരുണാകരൻ" fontsize:10
 from: 24/05/1982 till: 25/03/1987 color:inc text:"കെ. കരുണാകരൻ" fontsize:10
 from: 26/03/1987 till: 17/06/1991 color:cpim text:"ഇ.കെ.നായനാർ" fontsize:10
 from: 24/06/1991 till: 16/03/1995 color:inc text:"കെ.കരുണാകരൻ" fontsize:10
 from: 22/03/1995 till: 09/05/1996 color:inc text:"എ.കെ.ആന്റണി" fontsize:10
 from: 20/05/1996 till: 13/05/2001 color:cpim text:"ഇ.കെ.നായനാർ" fontsize:10
 from: 17/05/2001 till: 29/08/2004 color:inc text:"എ.കെ. ആന്റണി" fontsize:10
 from: 31/08/2004 till: 18/05/2006 color:inc text:"ഉമ്മൻചാണ്ടി" fontsize:10
 from: 18/05/2006 till: 18/05/2011 color:cpim text:"വി.എസ്.അച്യുതാനന്ദൻ" fontsize:10
 from: 18/05/2011 till: 20/05/2016 color:inc text:"ഉമ്മൻചാണ്ടി" fontsize:10
 from: 25/05/2016 till:end color:cpim text:"പിണറായി വിജയൻ" fontsize:10


## കേരളത്തിലെ മുഖ്യമന്ത്രിമാരുടെ പട്ടിക



 

*

## പുറത്തേക്കുള്ള കണ്ണികൾ
* കേരള മുഖ്യമന്ത്രി (ഔദ്യോഗിക വെബ്സൈറ്റ്)
* കേരളത്തിലെ മുൻകാല മുഖ്യമന്ത്രിമാർ (ഔദ്യോഗിക വെബ്സൈറ്റ്) 
* കേരള സർക്കാർ (ഔദ്യോഗിക വെബ്സൈറ്റ്) 

## ഇതും കാണുക
* ഇന്ത്യയുടെ രാഷ്ട്രപതിമാരുടെ പട്ടിക
* ഇന്ത്യയുടെ ഉപരാഷ്ട്രപതിമാരുടെ പട്ടിക
* ഇന്ത്യയുടെ പ്രധാനമന്ത്രിമാരുടെ പട്ടിക
* ഇന്ത്യയിലെ ലോക്‌സഭാ സ്പീക്കർമാരുടെ പട്ടിക

വർഗ്ഗം:കേരളത്തിലെ മുഖ്യമന്ത്രിമാർ
വർഗ്ഗം:ഇന്ത്യൻ സംസ്ഥാനങ്ങളിലെ മുഖ്യമന്ത്രിമാരുടെ പട്ടികകൾ
ചെർപ്പുളശ്ശേരി നഗരസഭ

പാലക്കാട് ജില്ലയിലെ ഒറ്റപ്പാലം താലൂക്കിലെ ഒരു നഗരസഭയാണ് **ചെർപ്പുളശ്ശേരി നഗരസഭ**. ഒറ്റപ്പാലത്തുനിന്നും ഏതാണ്ടു 17 കി.മീ. ദൂരത്തിലാണ് ഈ പ്രദേശം സ്ഥിതി ചെയ്യുന്നത്. 2015 വരെ ഗ്രാമപഞ്ചായത്തായിരുന്ന ഈ സ്ഥലം നഗരസഭയാക്കണമെന്ന് ഏറെക്കാലം ആവശ്യമുണ്ടായിരുന്നു. ഒടുവിൽ 2015 ജനുവരി 14-ന് നഗരസഭ നിലവിൽ വന്നു. 33 മുനിസിപ്പൽ വാർഡുകൾ ചേർന്നതാണ് ചെർപ്പുളശ്ശേരി നഗരസഭ.

## വാർഡുകൾ
# പടിഞ്ഞാറ്റുമുറി
# തൂത
# ഹെൽത്ത്സെൻറർ
# പാപ്പറമ്പ്
# നടുവട്ടം
# കാറൽമണ്ണ
# ആലുംപാറ
# അമ്പലവട്ടം
# കരുമാനാംകുർശ്ശി
# കുന്നുംപുറം
# 26ാം മൈൽ
# കച്ചേരിക്കുന്ന്
# മാണ്ടക്കരി
# ഇല്ലിക്കോട്ടുകുർശ്ശി
# പുത്തനാൽക്കൽ
# നിരപ്പറമ്പ്
# ഉങ്ങിൻതറ
# ഉങ്ങിൻതറ സൌത്ത്
# കുറ്റിക്കോട്
# കുറ്റിക്കോട് സൌത്ത്
# കൂളിയാട്
# എലിയപ്പറ്റ
# കോട്ടക്കുന്ന്
# സെക്രട്ടറിപ്പടി
# ചെർപ്പുളശ്ശേരി
# കാവുവട്ടം
# മൽമൽക്കുന്ന്
# മഞ്ചക്കൽ
# വെള്ളോട്ടുകുർശ്ശി
# പന്നിയംകുർശ്ശി
# ചെന്ത്രത്തുപറമ്പ്
# വീട്ടിക്കാട്
# നാലാലുംകുന്ന്

## അവലംബം
 എസ്. രാജേന്ദു: നെടുങനാട് ചരിത്രം പ്രാചീന കാലം മുതൽ 1860 വരെ, പെരിന്തൽമണ്ണ, 2012
*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:പാലക്കാട് ജില്ലയിലെ നഗരസഭകൾ
ആചമനം

ഹൈന്ദവ വിശ്വാസ പ്രകാരമുള്ള ഒരു ശുദ്ധികർമ്മമാണ് ആചമനം. 

## ആചമിക്കേണ്ട വിധം

വലതുകാലും ഇടതുകാലും വലതുകയ്യും ഇടതുകയ്യും മുട്ടോളം കഴുകുക.  അതിനുശേഷം വലതുകരത്തിൽ ആയുരേഖ തൊടുവോളം ജലമെടുത്ത് മൂന്നു തവണ പാനം ചെയ്യുക.  തുടർന്ന് വെവ്വേറെ ജലമെടുത്ത് മുഖം വലത്തുനിന്നും ഇടത്തോട്ട് രണ്ടുപ്രാവശ്യവും മുകളിൽനിന്ന് താഴേക്ക് ഒരുപ്രാവശ്യവും കഴുകുക. 

അണിവിരലിന്റെയും തള്ളവിരലിന്റെയും അഗ്രം കൂട്ടി വലത്താദി രണ്ട് കണ്ണുകലും ചൂണ്ടുവിരലിന്റെയും തള്ളവിരലിന്റെയും അഗ്രം കൂട്ടി വലത്താദി നാസികകളും ചെറുവിരലിന്റെയും തള്ളവിരലിന്റെയും അഗ്രം കൂട്ടി വലത്താദി കർണങ്ങൾ രണ്ടും ചെറുവിരലൊഴിച്ച് ശേഷം വിരലുകളുടെ അഗ്രം കൂട്ടി മാറും എല്ലാ വിരലുകളുടെയും അഗ്രം കൂട്ടി ശിരസും പ്രത്യേകം പ്രത്യേകം തുടയ്ക്കുക. ഇങ്ങനെ മൂന്ന് പ്രാവശ്യം ചെയ്യേണ്ടതാകുന്നു.  

## നിബന്ധനകൾ

വടക്കോട്ടും കിഴക്കോട്ടും നിന്ന് (ഇരുന്നും) ആചമിക്കാം.  നാന്ദീമുഖമെങ്കിൽ തെക്കോട്ടും പടിഞ്ഞാറോട്ടും ഇത് ചെയ്യാം.  ബ്രാഹ്മണർ മാറിൽക്കവിഞ്ഞ ജലത്തിൽ നിന്ന് ആചമിക്കരുത്.

## ബാഹ്യകണ്ണികൾ

* അചമനം
ചെമ്പൻ മുള്ളൻകോഴി

കോഴികളും കാടകളും മയിലുകളും അടങ്ങുന്ന ഫാസിയാനിഡ എന്ന കുടുംബത്തിൽ പെട്ട ഒരു പക്ഷിയാണ് **ചെമ്പൻ മുള്ളൻകോഴി**.  ഇവയുടെ ഇംഗ്ളീഷ് പേര് Red Spurfowl എന്നാണ്.  കുന്നിൻ ചരിവുകളിലും പറങ്കിമാവ് തോട്ടങ്ങളിലുമൊക്കെ കാണുന്ന ഈ പക്ഷി നാടൻകോഴിയേക്കാൾ ചെറുതാണ്.

## രൂപവിവരണം
പൂവന് തിളങ്ങുന്ന ചെമ്പൻ നിറമാണ്. പിട പൂവനെക്കാൾ ചെറുതും ഇരുണ്ട നിറക്കാരിയുമാണ്. പൂവന് അങ്കവാലില്ല.ശരീരം ചെമ്പിച്ച തവിട്ടു നിറമാണ്.  കണ്ണിന്റെ ചുറ്റുമുള്ള നഗ്നമായ ഭാഗം ചുവപ്പാണ്. ആൺപക്ഷിയുടെ കാലിനു പിന്നിൽ 2-4 മുള്ളുകൾ  കാണും. തലയുടെ  മുകൾ ഭാഗം ഇരുണ്ട നിറമാണ്. തലയിലെ  തൂവലുകൾചിലപ്പോൾ ശിഖ പോലെ ഉയർന്നു നിൽക്കും എ ന്നാൽ ഇവയ്ക്ക് പൂവില്ല.

## സ്വഭാവം, ആഹാരരീതി
പൊതുവെ വളരെ നാണംകുണുങ്ങികളാണ്, മനുഷ്യർ വസിക്കുന്ന സ്ഥലങ്ങളിലേക്ക് അധികം വരാറില്ല. കാട്ടുകോഴിയുടെ അതെ ആഹാരരീതി ആണ് ഇവക്കുള്ളത്.ഷഡ്പദങ്ങളും, ചെറിയ പഴങ്ങളും, വിത്തുകളും മണ്ണിൽ ചിക്കി ചികഞ്ഞു കഴിക്കുന്നതാണ് ശീലം.

## ശബ്ദം
ഗിനി കോഴിയെ അനുസ്മരിപ്പിക്കുന്ന തരത്തിലുള്ള വേഗത്തിലുള്ള കൊക്കൽ 

## പ്രജനനം
നിലത്താണ് കൂട് കെട്ടുന്നത്. മുട്ടകൾ ചന്ദനനിറം ഉള്ളതും 3 സെ.മീ നീളവും കോഴിമുട്ടയുടെ ആകൃതി ഉള്ളതുമാണ്.ഒരുതവണ രണ്ടോ മൂന്നോ മുട്ടകളാണ് ഇടാറ്. കുഞ്ഞുങ്ങൾ മുതിർന്നവർക്കൊപ്പം ഇരതേടാനിറങ്ങുന്നു. പറക്കാൻ കഴിവ് കുറവായ ഇവ അതിവേഗം ഓടുന്നു. തെക്കൻ മലബാറിലെ വീട്ടുവളപ്പുകളിൽ ഈ പക്ഷി കാണപ്പെടുന്നു. 

## വിതരണം, ആവാസസ്ഥലം
ഇന്ത്യ മുഴുവനായും (വടക്ക് -കിഴക്കൻ സംസ്ഥാനങ്ങൾ ഒഴിച്ച് )ഇടവിട്ട സ്ഥലങ്ങളിൽ കാണപ്പെടുന്നു. നിത്യഹരിത വനങ്ങളിലും,  ഇലപൊഴിയും വനങ്ങളിലും, മലപ്രദേശങ്ങളിലും കാണപ്പെടുന്നു. 

## അവലംബം

വർഗ്ഗം:കേരളത്തിലെ പക്ഷികൾ
വർഗ്ഗം:ഫാസിയാനിഡേ ജന്തുകുടുംബത്തിൽ പെട്ട പക്ഷികൾ
അബുദാബി

*ഇത് അബൂ ദാബി നഗരത്തെ കുറിച്ചുള്ള ലേഖനമാണ്‌ അബൂ ദാബി എമിറേറ്റിനെ കുറിച്ചറിയാൻ [[അബുദാബി (എമിറേറ്റ്)|അബു ദാബി (എമിറേറ്റ്)]] കാണുക.*

ഐക്യ അറബ് എമിറേറ്റുകളുടെ  തലസ്ഥാനമാണ്‌ **അബു ദാബി** (അറബിക്|أبو ظبي).യു.എ.ഇയിൽ, ദുബായ് കഴിഞ്ഞാൽ ഏറ്റവും ജനസംഖ്യയുള്ള നഗരവുമാണിത്. പേർഷ്യൻ ഉൾക്കടലിൽ T ആകൃതിയിലുള്ള ദ്വീപിലാണ്‌ ഈ നഗരം സ്ഥിതിചെയ്യുന്നത്. 2009-ലെ ജനസംഖ്യ 8,97,000 ആണ്‌

## അവലംബം
 

വർഗ്ഗം:അബുദാബി
വർഗ്ഗം:ഐക്യ അറബ് എമിറേറ്റിലെ നഗരങ്ങൾ
വർഗ്ഗം:ഏഷ്യയിലെ തലസ്ഥാനങ്ങൾ
ജനപദം

right|thumb|300px|പതിനാറു മഹാജനപദങ്ങൾ സൂചിപ്പിക്കുന്ന ഭൂപടം.
വേദകാലത്ത് ഇന്ത്യയിൽ നിലനിന്നിരുന്ന ജനസമൂഹങ്ങളെയാണ്‌ ജനപദങ്ങൾ എന്നു വിളിക്കുന്നത്. ഇക്കാലത്ത് വൻയാഗങ്ങൾ നടത്തിയ രാജാക്കന്മാർ, *ജനങ്ങളുടെ രാജാവ്* എന്നതിലുപരിയായി *ജനപദങ്ങളുടെ രാജാവ്* എന്നാണ്‌ അറിയപ്പെട്ടിരുന്നത്. *ജനങ്ങൾ കാലുറപ്പിച്ച ഭൂമി* എന്നാണ്‌ ജനപദം എന്ന വാക്കിനർത്ഥം‌.

## പരിണാമം
പുരാതന ഇന്ത്യയിലെ രാഷ്ട്രീയക്രമങ്ങൾ ആരംഭിച്ചത് ജന‍ എന്ന് അറിയപ്പെട്ട അർദ്ധ-പ്രാകൃതഗോത്ര സമൂഹങ്ങളിൽ നിന്നായിരുന്നു എന്ന് കരുതപ്പെടുന്നു. ആദ്യകാല വേദഗ്രന്ഥങ്ങൾ ആര്യന്മാരുടെ പല 'ജന'കളെ പ്രതിപാദിക്കുന്നു. ഇവർ അർദ്ധ-പ്രാകൃതഗോത്ര വ്യവസ്ഥിതിയിൽ ജീവിച്ചു, തമ്മിലും ആര്യന്മാരല്ലാത്ത മറ്റ് ഗോത്രങ്ങളുമായും പശുക്കൾ, ആടുകൾ, പുൽമേടുകൾ എന്നിവയ്ക്കുവേണ്ടി യുദ്ധം ചെയ്തു. ഈ ആദ്യകാല വേദ ജനങ്ങൾ പിന്നീട് കൂടിച്ചേർന്ന് ഇതിഹാസകാലഘട്ടത്തിലെ ജനപദങ്ങളായത്.

## ജീവിതരീതി

ജനപദങ്ങളിൽ ജനങ്ങൾ കുടിലുകളിലാണ്‌ വസിച്ചിരുന്നത്. ഇവർ കന്നുകാലികളേയും മറ്റു മൃഗങ്ങളേയും വളർത്തിയിരുന്നു. അരി, ഗോതമ്പ്, ബാർലി, പയറുവർഗങ്ങൾ, കരിമ്പ്, എള്ള്, കടുക് തുടങ്ങിയവ കൃഷി ചെയ്തിരുന്നു. മൺപാത്രങ്ങളും ഇവർ നിർമ്മിച്ചിരുന്നു.

## മഹാജനപദം

ബി.സി.ഇ. ആറാം നൂറ്റാണ്ടിനോടടുത്ത് ചില ജനപദങ്ങൾ മറ്റുള്ളവയെ അപേക്ഷിച്ച് കൂടുതൽ പ്രാധാന്യം കൈവരിച്ചു. ഇവ മഹാജനപദങ്ങൾ എന്നറിയപ്പെട്ടു. മിക്ക മഹാജനപദങ്ങളും ഒരു തലസ്ഥാനനഗരത്തിനു ചുറ്റുമായാണ്‌ രൂപം കൊണ്ടത്. മിക്ക തലസ്ഥാനങ്ങളും മരം, കല്ല്, ഇഷ്ടിക തുടങ്ങിയവ കൊണ്ട് കോട്ട കെട്ടി ഭദ്രമാക്കിയിരുന്നു. മഹാജനപദങ്ങൾ സൈന്യത്തെ സജ്ജമാക്കുകയും, ജനങ്ങളിൽ നിന്ന് നികുതി പിരിക്കുകയും ചെയ്തു. മരത്തിനു പകരം ഇരുമ്പു കൊണ്ടുള്ള കലപ്പകൾ ഉപയോഗിച്ച് നിലം ഉഴുന്ന കൃഷിരീതിയും ഇക്കാലത്ത് വികസിച്ചു.

## അവലംബം


വിഭാഗം:ഇന്ത്യാചരിത്രം
വിഭാഗം:സമൂഹം
വിഭാഗം:സംസ്കാരം